Sú krajiny ako napríklad Rakúsko, kde sú všetci z jednej politickej strany. Predseda vlády je sociálny demokrat, predseda parlamentu je sociálny demokrat a prezident je sociálny demokrat (premiér, predseda parlamentu a prezident, pozn.).

Od septembra 2013, kedy sa uskutočnili parlamentné voľby sa opäť stal predsedom vlády Werner Faymann . Ten je reprezentantom Sociálnodemokratickej strany Rakúska (SPÖ), ktorá získala vo voľbách najviac hlasov. Od 29. októbra 2013 je predsedníčkou národného parlamentu znovu zvolená Barbara Prammerová za SPÖ. Predsedom federálneho parlamentu je taktiež člen SPÖ Michael Lampel . Je pravdou, že H. Fischer bol kandidátom SPÖ . Fischer je dlhoročným členom SPÖ. Počas výkonu funkcie prezidenta je jeho členstvo pozastavené. Výrok hodnotíme ako pravdivý.

Werner Faymann
Sociálnodemokratickej strany Rakúska
Barbara Prammerová
Michael Lampel
SPÖ
členom


Zvolili ste v Národnej rade (Jozefa Čentéša za GP - pozn.) ... po kontrolných mechanizmoch, obišli ste dokonca predbežné opatrenie ústavného súdu

Čo sa týka "kontrolných mechanizmov", známa je kauza údajného označovania hlasovacích lístkov, informácie o ktorom unikli z generálnej prokuratúry na verejnosť. Toto onačovanie a kontrolovanie sa týkalo májovej voľby, v ktorej kandidoval jediný kandidát - Dobroslav Trnka. Premiér Fico hovorí pravdu i keď upozorňuje na obídenie predbežného opatrenia ÚS SR. Zastupujúci GP Tichý a 35 opozičných poslancov 30. mája. 2011 podali návrh na ÚS, aby rozhodol o neplatnosti koaličnej novely rokovacieho poriadku, ktorá mala priniesť zmenu voľby nového generálneho prokurátora z tajnej na verejnú. 15. júna 2011 vydal Ústavný súd predbežné rozhodnutie o pozastavení verejnej voľby prokurátora. Predseda parlamentu R. Sulík zvolal na 17. júna 2011 novú voľbu do ktorej sa zapojil V. Čentéš a tajným hlasovaním bol zvolený za generálneho prokurátora. Nález Ústavného súdu uvádza: "Nerešpektovanie rozhodnutia ústavného súdu o prijatí návrhu navrhovateľa na ďalšie konanie a o pozastavení účinnosti z 15. júna 2011 bolo prevažne odôvodňované tým, že v čase konania ostatných tajných volieb, t. j. 17. júna 2011, nebolo ešte rozhodnutie ústavného súdu všeobecne záväzné, keďže nebolo vydané v Zbierke zákonov Slovenskej republiky , a preto sa voľba mohla uskutočniť aj podľa napadnutých ustanovení... 12. Na strane druhej bolo v súvislosti s ostatnou tajnou voľbou kandidáta na funkciu generálneho prokurátora zo 17. júna 2011 tiež zdôrazňované, že táto voľba sa uskutočnila tajným spôsobom , čím malo byť a (aj) podľa názoru ústavného súdu materiálne bolo rešpektované ratio decidendi rozhodnutia ústavného súdu o pozastavení účinnosti z 15. júna 2011 ." Dva týždne po predbežnom rozhodnutí vydal Ústavný súd konečné rozhodnutie a ponechal možnosť tajnej i verejnej voľby na rozhodnutí parlamentu. Dátum zverejnenia analýzy: 10.06.2013 Naspäť Nahlásiť chybu

označovania
unikli
májovej
návrh
predbežné rozhodnutie
Nález
ponechal


Ja sám som niekedy nehlasoval za vládne návrhy zákonov (...)

Prostredníctvom databázy Národnej rady SR na jej internetovej stránke sa nám podarilo nájsť v tomto volebnom období celkovo osem vládnych návrhov, pri ktorých podpredseda parlamentu Andrej Hrnčiar nehlasoval za takýto návrh. Výrok preto hodnotíme ako pravdivý.

Do overovania boli zahrnuté všetky návrhy, novelizácie zákonov, zákony vrátené prezidentom SR, ktorých predkladateľom bola vláda SR. Taktiež uznesenia vlády, voľby do verejných funkcií, kde kandidátov navrhuje vládny kabinet v súčasnom volebnom období do dňa 12.9. 2018.

V rámci celého legislatívneho procesu, ktorý prebieha pri daných návrhoch, boli do úvahy brané tri kľúčové hlasovania: hlasovanie o postúpení k druhému čítaniu, hlasovanie o postúpení k tretiemu čítaniu a napokon záverečné hlasovanie o návrhu ako celku.

Na základe toho bolo zistených päť hlasovaní, v ktorých Andrej Hrnčiar nehlasoval. To znamená, že na hlasovaní bol prítomný ale nezvolil ani jednu z možností „za“, „proti“, „zdržal som sa“:

1. Správa generálneho prokurátora za rok 2015: Nehlasoval

2. Vládny návrh zákona o požiadavkách a postupoch pri odbere a transplantácii ľudského orgánu, prvé čítanie : Nehlasoval

3. Zákon o medzinárodnej pomoci a spolupráci pri správe daní, 3. čítanie: Nehlasoval

4. Vládny návrh zákona o sudcoch a prísediacich, prvé čítanie: Nehlasoval

5. Vládny návrh zákona o energetike, 3. čítanie: Nehlasoval

Pri zvyšných troch zmienených prípadoch, kedy poslanec nehlasoval za návrh vlády, zvolil možnosť zdržať sa hlasovania:

1. Návrh zákona o sociálnom poistení, pristúpenie k 3. čítaniu: Zdržal sa

2. Vládny návrh zákona o odpadoch, 2. čítanie: Zdržal sa

3. Návrh vlády na skrátené legislatívne konanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov: Zdržal sa

databázy
Nehlasoval
Nehlasoval
Nehlasoval
Nehlasoval
Nehlasoval
Zdržal sa
Zdržal sa
Zdržal sa


... a predovšetkým toto nie je prvý krát, že v "vyhráža sa", že podá demisiu, keď pán minister Miškov a pán podpredseda vlády, prvý podpredseda vlády a minister pán Figeľ odmietli odvolať štátnych tajomníkov znovu vyšla s takouto tendenciou a dokonca naznačila, že zvažuje aj takéto kroky, pokiaľ nebudú tieto veci realizované.

Radičová v prípade hayekovcov nehovorila o tom, že ak nebudú štátni tajomníci odvolaní tak podá demisiu (neboli a stále je premiérkou), ale to, že ona štátnych tajomníkov odvolávať nemôže a teda by to musela riešiť odvolaním ministrov- čo by podľa nej viedlo k pádu vlády. Detaily dočasného ukončenia kauzy hayekovci viď napr. tu .

tu


Prijala Národná rada deklaráciu o odsúdení tohto skutku? Ani si to verejnosť nevšimla.

Podpredseda národnej rady Andrej Danko hovorí o deklarácii , ktorá pojednáva o amnestiách z roku 1998, dnes taktiež nazývané „Mečiarove amnestie“. Návrh bol prednesený 30. 11. 2016 a 6. 12. 2016 a z prítomných 94 hlasovalo za 88, proti 0 a nehlasovalo 6 poslancov. Pojem „Verejnosť“ nemá jasnú uzákonenú definíciu, z toho dôvodu použijeme sociologickú definíciu ktorá je uvedená v knihe „Veľký sociologický slovník, Academia, Praha, s. 1382“. Ta pojmu Verejnosť rozumie ako: väčšej časti spoločnosti zainteresovanej na výsledkoch ekonomických a spoločenských aktivít s obecnejším dopadom, na riešení určitého spoločenského problému, respektíve na spoločenskom dianí ako takom (preložené z češtiny). O deklarácií písali veľmi známe slovenské média, ako napríklad, denník N , Hospodárske Noviny , Pravda a Čas . Všetky spomínané zdroje patria medzi popredné a najpredávanejšie denníky a z toho dôvodu hodnotíme výrok ako nepravdivý.

deklarácii
denník N
Hospodárske Noviny
Pravda
Čas
Deklarácia


...návrh dokonca Európskej komisie, ktorá sa bude snažiť pretlačiť úplný zákaz dokonca vlastníctva zbraní a dokonca makiet týkajúcich sa poloautomatických alebo automatických zbraní. Už registrujem takú diskusiu na úrovni Európskej komisie.

Podľa informácií, ktoré zverejnila samotná Európska komisia, v prípade reformy celoeurópskej smernice o kontrole zbraní sa v danom návrhu nejedná o úplný zákaz vlastníctva makiet poloautomatických a automatických zbraní, ale má ísť len o zákaz niekoľkých najnebezpečnejších typov makiet zbraní a deaktivovaných verzií zbraní. Výrok preto hodnotíme ako zavádzajúci. Denník SME informoval o úspešnom schválení reformy celoeurópskej smernice o kontrole zbraní Európskou komisiou. Aby sa tento návrh stal platným, má ešte prejsť cez hlasovanie Európskeho parlamentu a schváliť ho musia taktiež ministri členských štátov. Návrh m zakázať vlastníctvo znefunkčnených poloautomatických zbraní a obmedziť nákup zbraní a príslušenstva cez internet. " Slovenské združenie vlastníkov strelných zbraní Legis Telum hovorí, že návrh môže znamenať aj úplný zákaz poloautomatických zbraní, ktoré boli prerobené z automatov, alebo sa na ne podobajú. " Samotná Európska komisia vo svojej tlačovej správe informuje presnejšie, dokonca tým úplne nepotvrdzuje tvrdenia denníka SME. Nemá sa jednať o úplný zákaz vlastníctva všetkých makiet poloautomatických a automatických zbraní, ako tvrdí Fedor. Zákaz má byť obmedzený iba na niektoré typy, a to na tie najnebezpečnejšie typy zbraní, vrátane deaktivovaných. " Stricter rules to ban certain semi-automatic firearms, which will not, under any circumstance, be allowed to be held by private persons, even if they have been permanently deactivated; Tighter rules on the online acquisition of firearms, to avoid the acquisition of firearms, key parts or ammunition through the Internet; EU common rules on marking of firearms to improve the traceability of weapons; (...) Stricter conditions for the circulation of deactivated firearms; Stricter conditions for collectors to limit the risk of sale to criminals. " Dátum zverejnenia analýzy: 23.11.2015 Naspäť Nahlásiť chybu

SME
Európska komisia


Koniec koncov účinnosť podstatných častí ten asociačnej dohody bola aj tak odložená na rok 2016

V septembri ratifikoval Europarlament asociačnú dohodu medzi Ukrajinou a Európskou úniou. Po nátlaku zo strany Ruska sa EÚ s Ukrajinou dohodli na odložení ( ČTK , HN ) platnosti obchodnej dohody na začiatok roku 2016. Výrok teda hodnotíme ako pravdivý.

ratifikoval ČTK HN


Už počas toho prvého obdobia keď ja som bol županom tak sme vybavili pre firmu NESS, ktorá vlastne dala základ tomu IT valley v Košiciach, a na základe toho sme vybavili priestory, ktoré sa zrekonštruovali z európskych peňazí a štátnych peňazí.

Spoločnosť NESS začala fungovať v KSK v čase úradovania Rudolfa Bauera a bola prvým investorom v košickom IT parku. Funkciu predsedu KSK Bauer vykonával po prvých voľbách po zavedení VÚC v roku 2001 do januára 2006. Firma začala svoje pôsobenie v Košiciach v IT Valley v roku 2005 a bola v tomto parku prvou IT firmou. Rudolf Bauer sa v tom čase vyjadril pre SME : "Podľa predsedu Košického kraja Rudolfa Bauera investoval kraj do rekonštrukcie budovy zo svojho rozpočtu 25 miliónov korún. Ďalších 25 miliónov mu poskytlo ministerstvo hospodárstva." Podľa záverečného účtu KSK za rok 2005 (. pdf , s. 6), KSK prijal "- úč elovú dotáciu z Ministerstva hospodárstva SR na základe uzavretej zmluvy SR na podporu regionálneho rozvoja – „Rekonštrukcia budovy na Ba íkovej ulici . 7 v Košiciach“ vo výške 25 000 tis. Sk." Dátum zverejnenia analýzy: 13.11.2013 Naspäť Nahlásiť chybu

vykonával SME pdf


Ak ste zaregistrovali, tak ja som sa im (živnostníkom pozn.) už ospravedlnil priamo na Zväze živnostníkov, bolo to dokonca aj v médiách a povedal som, že praktickými krokmi prinesieme istú nápravu.

Pavol Frešo sa živnostníkom ospravedlnil, aj keď tí sa však vyjadrili, že to im nestačí a žiadajú miesto slov činy. Denník SME 20. mája 2012: Nový predseda SDKÚ Pavol Frešo sa ospravedlnil živnostníkom za zmeny, ktoré pripravovala bývalá pravicová koalícia na čele s bývalým ministrom financií za SDKÚ Ivanom Miklošom. Dátum zverejnenia analýzy: 21.05.2012 Naspäť Nahlásiť chybu

Denník


Už v roku 2010, poznáme ten slávny billboard, kedy Smer sľuboval trináste dôchodky.

Strana Smer sľubovala pred voľbami 2010 zavedenie trinástych dôchodkov - v programe aj na bilbordoch . Chcela nimi nahradiť vianočné príspevky. Keď sa Smer v roku 2012 dostal k moci a vládol sám, 13. dôchodky nezaviedol. Urobil tak až niekoľko dní pred voľbami 2020 v pochybnom skrátenom legislatívnom konaní. Tvrdenie Milana Krajniaka preto hodnotíme ako pravdivé.

programe bilbordoch pochybnom


Ja som sa ani nevyjadroval nikdy k problematickému financovaniu zo strany pána Štefunka, čiže toto nikdy nebola moja téma.

Firma Ivana Štefunka, lídra strany Progresívne Slovensko, ktorej podpredsedníčkou a kandidátkou v prezidentských voľbách 2019 je Zuzana Čaputová, čelí podozreniam z účasti na zmanipulovaných tendroch. Žiadne dostupné mediálne zdroje nepotvrdzujú, že by sa Robert Mistrík na túto tému niekedy verejne vyjadril. Keďže však túto možnosť nie je možné jednoznačne vylúčiť, jeho výrok považujeme za neoveriteľný.

Firma Monogram Technologies, v ktorej má Ivan Štefunko štvrtinový podiel, čelí podozreniam z toho, že dodávala štátu predražené služby. Spoločnosť uspela v podozrivých eurofondových tendroch na vedu, vďaka ktorým získala v roku 2014 štátnu zákazku za 2,5 milióna eur, ktorá podľa portálu Aktuality.sk vzbudzuje pochybnosti a javí známky vysokého predraženia. V súťaži bola zapojená aj konkurenčná firma Anext, spájaná s bývalým ministrom Jánom Počiatkom, ktorá bola podľa anonymných zdrojov portálu Akuality.sk zároveň subdodávateľom Monogramu. Predmetom tendru bola dodávka vedeckých zariadení a príslušenstva pre Žilinskú univerzitu. Prípad momentálne preveruje Protimonopolný úrad.

Štefunko sa na sociálnej sieti Facebook vyjadril : „ Vo firme Monogram Technologies nemám priamy podiel, vo firme som bol nepriamym akcionárom cez inú firmu (Monogram Ventures, pozn). Bol som profesionálny technologický investor. Nikdy som nemal priamy dosah na jej riadenie firmy a už vôbec nie nejaké zákazky. Z firmy Monogram Technologies som si nikdy nevzal žiaden zisk. Odsudzujem akékoľvek neetické správanie, ktorého sa mohla dopustiť.“

Na podozrenia reagovala v diskusii denníka SME aj Zuzana Čaputová: „Nezobral ani euro zo zisku tejto firmy.“ Je podľa nej v záujme Štefunka, jako aj v záujme Progresívneho Slovenska, aby sa strana očistila „ od niečoho, čomu verím, že mu nepatrí“. Ak by sa tak nestalo, tvrdí , že by zo strany odišla.

podozreniam Aktuality.sk tendru vyjadril diskusii tvrdí


No v prípade pána generála Balciara ja musím povedať, že je to človek, s ktorým ja sa osobne stretávam, pretože z titulu mojej funkcie musím sa s ním stretávať ako so šéfom vojenského spravodajstva za účelom výmeny si informácií a zistení a tak ďalej a pracujeme na mnohých projektoch.

Hoci je spolupráca medzi vládou a Vojenským spravodajstvom dôležitá pre bezpečnostnú politiku štátu, zákon predpokladá sprostredkovanie informácií prostredníctvom ministra obrany. Výrok - nutnosť stretávať sa za účelom výmeny informácií - preto hodnotíme ako nepravdivý. Podľa § 2 ods. 4 Zákona o Vojenskom spravodajstve „m inister obrany Slovenskej republiky poskytuje Národnej rade Slovenskej republiky, prezidentovi Slovenskej republiky a vláde Slovenskej republiky informácie získané Vojenským spravodajstvom, ktoré sú významné pre ich rozhodovanie a činnosť.” Podľa § 3 ods. 1 toho istého zákona „ na čele Vojenského spravodajstva je riaditeľ Vojenského spravodajstva, ktorý je za výkon svojej funkcie a za plnenie úloh Vojenského spravodajstva zodpovedný ministrovi. Minister vymenúva do funkcie a odvoláva z funkcie riaditeľa.” § 4 Zákona o vojenskom spravodajstve hovorí, že „ minister je povinný predložiť v určenej lehote a požadovanom rozsahu informáciu, o ktorú písomne požiada a) prezident Slovenskej republiky, b) predseda Národnej rady Slovenskej republiky, c) predseda vlády Slovenskej republiky.”

Zákona


Ak dovolíte, po prvé sa chcem opýtať, kto pomohol nám? Kto pomohol nám po roku 89, keď sa musel platiť účet za desiatky rokov komunizmu a keď klesla ekonomika, klesli reálne mzdy, museli sa uťahovať opasky? Kto pomohol nám po roku 98, keď sme prebrali tuto po pánovi Mečiarovi, po ôsmych rokoch jeho vládnutia ekonomiku rozvrátenú a tú sme museli sanovať napríklad banky a keď nás napríklad ta reštrukturalizácia, ozdravenie bánk stálo 120 miliárd korún, kto pomohol nám? ...Nikto

Možno túto pasáž myslel Ivan Mikloš iba ako rečnícku otázku, ale predsa len. Okrem toho, čo mu odpovedal Mečiar to bol napríklad európsky program PHARE, ktorý bol zameraný na predvstupovú pomoc už od roku 1990. Walter Rocher (niekdajší veľvyslanec a vedúci Delegácie Európskej komisie v SR) uvádza (.pdf), že PHARE poskytlo medzi rokmi 1990 a 1999 Slovensku 415 mil. eur; prehľad projektov realizovaných od tohto roku je možné nájsť tu .

uvádza tu


Čierne stavby v Krásnohorskom Podhradí, ktoré mimochodom dostali aj kanalizáciu aj nejaké fondy sa na to čerpali vrámci čističky odpadových vôd...

Je pravdou, že v spomínanej obci v Krásnohorskom Podhradí bolo realizované zavedenie kanalizácie a čističky odpadových vôd. Nedokážeme však overiť, či realizovaný projekt pokryl aj čierne stavby. Výrok hodnotíme ako neoveriteľný. V rámci Operačného programu Životné prostredie Ministerstva životného prostredia bola 3. decembra 2010 vyhlásená výzva s cieľom zásobovania obyvateľstva pitnou vodou a odvádzania a čistenia komunálnych odpadových vôd. V rámci tejto výzvy bol podaný, schválený a realizovaný projekt na zavedenie kanalizácie a čističky odpadových vôd v obci Krásnohorské Podhradie ( zoznam schválených projektov (.pdf), zoznam realizovaných projektov (.xls). To či sa projekt realizoval aj v rámci čiernych stavieb sa nám nepodarilo overiť. Dátum zverejnenia analýzy: 22.10.2012 Naspäť Nahlásiť chybu

Operačného programu Životné prostredie
zoznam schválených projektov
zoznam realizovaných projektov


V podstate Svetová zdravotnícka organizácia sa stane pánom sveta v prípade, že by došlo k nejakej pandémii a bude sa rozhodovať, musíte kúpiť tieto vakcíny a musíte očkovať a musíte toto (o pandemickej zmluve, pozn.).

Pandemická zmluva vo svojom texte zakazuje ústrediu Svetovej zdravotníckej organizácie (WHO) ovplyvňovať a zasahovať do legislatívy a výkonnej moci ratifikujúcich štátov vrátane nariadenia povinného očkovanie či nákupu špecifických vakcín. Výrok preto hodnotíme ako nepravdivý.

Podľa bodu 2 článku 22 pandemickej dohody ( .pdf , s. 28) sa žiadna časť pandemickej dohody nesmie interpretovať ako udelenie akejkoľvek právomoci WHO nariaďovať alebo inak upravovať národnú legislatívu zmluvných štátov. Zmluva ( .pdf , s. 28) taktiež nedovoľuje WHO ukladať povinnosti zmluvným stranám, aby prijímali konkrétne opatrenia, ako napríklad zavádzať povinné očkovanie alebo vykonávať lockdowny.

Podľa zástupcu Slovenska vo Výkonnej rade WHO a čestného veľvyslanca SR pre globálne zdravie Jozefa Šuvadu články zmluvy výslovne uvádzajú , že WHO nemôže členským štátom nariadiť uzatvorenie hraníc, vyhlásenie lockdownu ani používanie konkrétnych vakcín.

Slovenská akadémia vied taktiež zdôraznila , že globálna pandemická zmluva výslovne zakotvuje suverenitu jednotlivých štátov, rešpektovanie ľudských práv a nezasahuje do vnútroštátnych kompetencií Slovenska.

Pandemická dohoda stanovuje princípy, prístupy a nástroje na lepšiu medzinárodnú koordináciu v rôznych oblastiach s cieľom posilniť globálnu zdravotnícku architektúru pre prevenciu, pripravenosť a reakciu na pandémie.

Schválenie textu pandemickej dohody podporilo na 78. zhromaždení WHO 124 členských štátov, pričom 11 štátov, vrátane Slovenska, sa hlasovania zdržalo. Žiadna z prítomných krajín nebola proti.

Podľa zástupcu Slovenska vo Výkonnej rade WHO a čestného veľvyslanca SR pre globálne zdravie Jozefa Šuvadu štáty momentálne hlasovali o pokračovaní prípravy finálneho textu. Pandemickú dohodu budú môcť jednotlivé štáty ratifikovať až po dokončení poslednej prílohy, na ktorej sa pravdepodobne bude pracovať v roku 2026. Až potom, pri finálnej ratifikácii, krajina rozhodne, či text prijme a či ho chce adaptovať do svojho právneho systému.

Premiér Fico už pred zasadnutím WHO avizoval , že navrhovanú pandemickú zmluvu nepodporí. Opačný názor mal minister zdravotníctva Kamil Šaško, podľa ktorého dohoda neobmedzuje zvrchovanosť krajiny a nikomu neberie slobodu v rozhodovaní o postupe v prípade pandémie. Podľa prezidenta Petra Pellegriniho je pandemická dohoda spoločným nástrojom sveta na lepšie zvládnutie budúcej pandemickej hrozby, a nie nástrojom na obmedzovanie slovenskej suverenity.

.pdf .pdf uvádzajú zdôraznila stanovuje podporilo hlasovali ratifikovať avizoval neobmedzuje je


V piatich okresov (Košického samosprávneho kraja, pozn.) je miera nezamestnanosti vyššia ako 20 %, podľa údajov ÚPSVaR.

Tento výrok Jozefa Holečku je pravdivý. Podľa Ústredia práce, sociálnych vecí a rodiny je v okresoch Sobrance, Trebišov, Gelnica a Košice - okolie miera nezamestnanosti k 30. septembru 2013 vyššia ako 20%. V okrese Rožňava je miera nezamestnanosti nad 25%.

Podľa


...cesty sú v katastrofálnom stave (v Prešovskom samosprávnom kraji, pozn.)...

Analýza Slovenskej správy ciest z júna 2017 hodnotila stav ciest II. a III. triedy, ktoré sú v správe samosprávnych krajov. Viac ako 60 % ciest II. triedy v Prešovskom samosprávnom kraji bolo zaradených do kategórií "veľmi dobrý", "dobrý" alebo "vyhovujúci". Viac ako 50 % ciest III. triedy v kraji dostalo hodnotenie vo veľmi dobrom stave. Výrok Majerského preto hodnotíme ako nepravdivý. V pôsobnosti krajov sú cesty II. a III. triedy. Podľa posledného dokumentu Slovenskej správy ciest (SSC) o stave ciest v krajine z júna 2017 je v Prešovskom samosprávnom kraji (PSK) 32,28 % ciest II. triedy (tretie najhoršie umiestnenie z krajov, horšie sú na tom v Bratislavskom a Banskobystrickom kraji) v nevyhovujúcom a 5,54 % (štvrté najhoršie umiestnenie, PSK predbehli kraje Bratislava, Trnava a Trenčín) v havarijnom stave. PSK má 24,21 % ciest III. triedy v nevyhovujúcom stave (horšie sú na tom v Bratislavskom, v Banskobystrickom a v Košickom kraji). V havarijnom stave je 6,38 % ciest III. triedy. PSK predbehol len Bratislavský kraj, kde je viac ako 20 % ciest III. triedy v havarijnom stave.( .pdf , s. 21, 23). Aj napriek vyššie uvedeným platí, že Slovenská správa ciest hodnotila až 54,42 % ciest III. triedy ako vo veľmi dobrom stave v PSK. 24,31 % ciest II. triedy v PSK bol zaradený do kategórie veľmi dobrý, 22,84 % bol hodnotený ako v dobrom stave a 15,03 % ako vyhovujúci. Dátum zverejnenia analýzy: 26.10.2017 Naspäť Nahlásiť chybu

.pdf


Je pravda, že 11. mesiac klesá nezamestnanosť? Je.

Ústredia práce, sociálnych vecí a rodiny (ÚPSVAR) disponuje najnovšími údajmi z októbra 2014, skúmať tým pádom budeme 11-mesačné obdobie november 2013 - október 2014. Pri pohľade na vývoj nezamestnanosti v SR za posledných 11 mesiacov je možné pri štatistikách ÚPSVAR pozorovať stagnáciu november - december 2013 a zvýšenie v januári 2014 (z 13,5 % na 13,61 %), následne už nezamestnanosť klesala. Pri štatistikách Eurostatu je však možné sledovať nárast v decembri 2013 (z 14,2 % na 14,3 %) a stagnáciu v januári 2014. Nedá sa preto hovorí že už 11. mesiac klesá nezamestnanosť.

ÚPSVAR Eurostatu


Ako sa u nás stavajú diaľnice? Spoločnosť Doprastav, spoločnosť Váhostav, krach, nútená správa. Tie tisíce malých živnostníkov alebo stovky drobných firiem, subdodávatelia, ako počujeme, jednoducho nedostanú svoje peniaze.

Dve stavebné spoločnosti Doprastav a Váhostav, ktoré sa podieľajú na výstavbe diaľničného úseku Hričovské Podhradie – Lietavská Lúčka, ktorý je súčasťou diaľnice D1, sa nachádzajú momentálne v reštrukturalizácii povolenej súdmi. Proces reštrukturalizácie je možné považovať za synonymum nútenej správy a alternatívu ku krachu. Zároveň je pravdou, že dodávatelia stratia v oboch prípadoch peniaze. Okresný súd Bratislava I. povolil reštrukturalizáciu stavebnej spoločnosti Doprastav už 24. marca 2014. "Dôvodom žiadosti o schválenie reštrukturalizácie sú vysoké záväzky a nezaplatené faktúry za investorom objednané práce na výstavbe poľských ciest, pre ktoré sa spoločnosť obrátila na príslušný súd," vysvetlil stanovisko firmy jej hovorca Michal Krajčír. Veritelia Doprastavu pritom do reštrukturalizácie prihlásili pohľadávky v celkovom objeme 458,8 miliónov eur, z ktorých správca uznal iba 189,3 miliónov eur. Podľa Krajčíra absolútnu väčšina neuznaných záväzkov tvoria pokuty a penály v Poľsku. Z tohto vyjadrenia teda vyplýva, že dodávateľské firmy môžu prísť o desiatky miliónov eur. Voči stavebnej spoločnosti Váhostav-SK začal okresný súd v Bratislave I. konkurzné konanie 16. septembra 2014. Dôvodom bolo nesplácanie záväzkov stavbárov voči svojmu partnerovi. Podľa uznesenia súdu, ktoré bolo publikované v Obchodnom vestníku , sa začalo konkurzné konanie na základe podnetu veriteľa – spoločnosti Energy Pro, s.r.o. so sídlom v Žiline. V piatok (26. septembra 2014) oznámil stavebný gigant Váhostav, že mieri pod ochranu súdov, pretože sa nedokázal dohodnúť s veriteľmi, a tak pred hrozbou konkurzu uprednostnil tiež reštrukturalizáciu. Tento krok má už svoju prvú obeť a to Generálneho riaditeľa firmy Jána Kata . Ťažké časy čakajú aj veriteľov Váhostavu, ktorí dostanú len časť svojich peňazí. "Firma je preto nútená brániť sa pred hrozbou konkurzu a začať proces reštrukturalizácie, ktorá je v danej situácii jedinou možnosťou, ako ju zachrániť. K tomuto rozhodnutiu pristupuje vedenie podniku s odhodlaním ozdraviť firmu, uspokojiť veriteľov v čo najvyššej miere a navyše pritom zachovať kontinuitu svojej činnosti a prácu zamestnancom, ako aj subdodávateľom," potvrdil momentálny stav Váhostavu aj jeho hovorca Tomáš Halán. Dátum zverejnenia analýzy: 29.09.2014 Naspäť Nahlásiť chybu

reštrukturalizácie
Doprastav
hovorca
Veritelia
reštrukturalizácie
Váhostav-SK
Obchodnom vestníku
Jána Kata
hovorca


Progresívne Slovensko je členom európskej liberálnej frakcie ALDE, kde sú strany, ktoré sú od stredu doľava aj doprava. Príkladom je Holandsko, našimi partnermi sú hneď dve holandské strany. Skôr stredopravá VVD Marka Rutteho aj skôr stredoľavá strana D66.

V európskej liberálnej frakcii ALDE sú členmi PS, ako aj dve spomínané strany VVD a D66. Jednotlivé body v programoch týchto dvoch holandských strán nasvedčujú, že ich politické a názorové smerovanie je také, ako ho opísal Šimečka. Výrok hodnotíme ako pravdivý. Strana Progresívne Slovensko je členom európskej frakcie ALDE od novembra 2018. Táto frakcia je už podľa svojho názvu - Alliance of Liberals & Democrats for Europe – liberálnou frakciou, čo potvrdzuje aj na svojej webstránke , kde sa hneď na začiatku píše: „The Alliance of Liberals and Democrats for Europe (ALDE) Party is the party for liberal democrat values in Europe.“ Členmi tejto frakcie sú aj dve Holandské strany Democraten 66 (D66, Demokrati 66) a Volkspartij voor Vrijheid en Democratie (VVD, Ľudová strana za slobodu a demokraciu). Strana D66 má vo svojom programe pre európske voľby viacero bodov, ktoré naznačujú, že sa jedná skôr o stredoľavicovú, resp. sociálne liberálnu, ako o pravicovú stranu. Medzi takéto návrhy patrí napríklad zavedenie európskej dane z lietania a zdanenie petroleja. Taktiež navrhujú zdaniť na európskej úrovni veľké korporácie a palivá znečisťujúce životné prostredie, pričom peniaze z takýchto daní by išli priamo do rozpočtu EÚ. Keďže zvyšovanie daní a silnejší štát možno označiť za typické črty ľavice, pomenovanie tejto strany ako stredoľavej je namieste. V manifeste strany VVD, ktorej predsedom je Mark Rutte, sú body, ktoré naznačujú orientáciu strany doprava, resp. ku konzervatívnemu liberalizmu. „All new direct tax from Brussels we will reject,“ je jedným z tvrdení, ktorým odmietajú nové priame dane z Bruselu. Ďalším návrhom je napríklad zníženie príspevkov do rozpočtu EÚ o miliardy ( .pdf , str. 2-3).

členom webstránke Členmi programe .pdf


Chceme zvyšovať majetkové dane, ktoré sú na Slovensku jednými z najnižších na svete.

Rebríček jednotlivých krajín zoradených podľa výšky majetkových daní neexistuje. Budeme preto postupovať nasledovne. Na základe dostupných štatistík OECD za r. 2008 si môžme na účely porovnania s ostatnými štátmi zvoliť dva nepriame indikátory týchto daní :

štatistík OECD


Aj pán Homola, aj pán Hort mi povedal, že najväčší kritici nepoložili pánovi Trnkovi ani jedinú nepríjemnú otázku alebo ho nepodrobili jedinej kritike za veci, o ktorých potom tak mohutne fanúšikovia môžu čítať v našej tlači.

oslovený poslanec za SDKÚ Miroslav Beblavý, ktorý podporoval kandidatúru Hrivnáka, sa na otázku o priebehu rokovania poslaneckého klubu s odvolaním na jeho dôvernosť odmietol vyjadriť.


Máme vlastne momentálne najvyššiu nezamestnanosť od januára 2005.

Miera nezamestnanosti na Slovensku v januári 2011 dosiahla podla Ústredia práce, sociálnych vecí a rodiny šestrocné maximum 12,89%. Horšie výsledky boli naposledy vo februári 2005. Miera nezamestnanosti na Slovensku

pravda.sk


Zahájila sa výstavba 56 km diaľničných úsekov. Pri Košiciach, pri Levoči, pod Studencom, pri Prešove, pri Martine.

Uvádzame výpočet diaľnic a rýchlostných ciest, ktoré zahájila (sú v realizácií) vláda I. Radičovej (júla 2010).

zahájených zahájených položený položený


Zákon o potravinárstve veľmi sprísňuje podmienky predaja potravín a kvality potravín, kde hrozia okrem iného zatvorenia predajní a kde hrozia tak isto vysoké pokuty. Pokuty v prípade nekvalitných potravín pri druhovom zistení sú minimálne 1 milión eur.

Je pravdou, že zákon o potravinách sprísňuje pokuty a podmienky. Pri druhom, opakovanom porušení môže dôjsť k uloženiu pokuty vo výške minimálne jeden milión eur. Výrok hodnotíme ako pravdivý.

Zákon č. 152/1995 Z. z. o potravinách , bol prijatý vo februári 2013. O zmenách,resp.sprísnení vo výške pokút svedčí znenie nasledujúcich paragrafov, nie však výlučne všetky. Novela zákona o potravinách zvyšuje pokuty. Konkrétne ide o body 13; 15; 20; 21; 23; 24; 26; 27. Pokuty sa v niektorých prípadoch zvyšujú viac ako 10-násobne.

Konsolidované znenie zákon o potravinách.

"(7) Ak do jedného roka odo dňa nadobudnutia právoplatnosti rozhodnutia o uložení pokuty dôjde k opätovnému porušeniu povinností, za ktoré bola pokuta uložená podľa odseku 4, orgán úradnej kontroly potravín uloží pokutu od 1 000 000 eur do 5 000 000 eur."

Vládny návrh zákona kritizovala aj RÚZ (Republiková únia zamestnávateľov). "Hroziace následky ukladania takýchto pokút môžu byť až katastrofálne. Pokuta vo výške 1 milión eur je prakticky likvidačná pre väčšinu maloobchodných predajní v SR, pretože výšku týchto pokút je orgán kontroly povinný zo zákona uložiť každému prevádzkovateľovi maloobchodu, a to bez ohľadu na skutočnosť, či ide o právnickú osobu – obchodný reťazec, alebo o fyzickú osobu (FO) – malého podnikateľa obvykle s 1 až 2 zamestnancami," zdôvodnili v materiáli zamestnávatelia.

O hrozbe pozastavenia alebo zatvorenia prevádzky hovorí § 20 v ods.12., ktorý sa novelou do zákona vkladá.

„(12) Orgán úradnej kontroly potravín je na základe výsledkov úradnej kontroly potravín pri zistení ohrozenia zdravia alebo života spotrebiteľa oprávnený nariadiť prevádzkovateľovi

a) okamžité stiahnutie potraviny z trhu ,12aa) b) zničenie potraviny na jeho náklady ,12aa) c) znehodnotenie potraviny použitím chemických prostriedkov alebo mechanických prostriedkov, ktoré znemožňujú opätovné umiestenie takejto potraviny na trh, d) oznámiť upozornenia na riziká nebezpečných potravín ,

e) pozastavenie prevádzky alebo zatvorenie prevádzkarne ,

celkom alebo sčasti,12ab) ak nie je možné odstrániť zistené nedostatky bezodkladne, najmä pri 1. uvádzaní na trh potravín po dátume spotreby, 2. zistení prítomnosti hlodavcov, vtákov alebo hmyzu v akomkoľvek štádiu vývoja, alebo príznakov ich prítomnosti, 3. nedodržiavaní podmienok skladovania potravín, 4. zistení potravín neznámeho pôvodu, 5. prebaľovaní potravín po skončení dátumu spotreby, po dátumeminimálnej trvanlivosti, na zmenenie krajiny pôvodu alebo v neschválenej prevádzkarni

Zákon č. 152/1995 Z. z. o potravinách
Konsolidované
kritizovala


Pravdou je to, že aj keď sa zlepšila výber DPH, stále nie je to na takej úrovni, ako bolo pred krízou, to znamená, že ten efektívny výber DPH stále je medzi rozmedzím medzi 14,5 a 14,8 a pred krízou za prvej Ficovej vlády to bolo ešte vyššie, to znamená, že 15,5, to znamená, že za prvej Ficovej vlády to bolo takto isto, potom to išlo dole, súhlasím s tým, a potom to išlo zase mierne hore.

Podľa dát z inštitútu pre ekonomické a sociálne štúdiá aj prehľadu Denníka N sa efektivita výberu daní počas II. Ficovej vlády síce zlepšila, ale za dôvod zhoršenia sú považované práve kroky jeho prvej vlády. Z ďalších dát, ktoré sú rozpracované nižšie (vládny Inštitút finančnej politiky, Finančná správa Slovenskej republiky), je pozorovateľné, že pred krízou bola efektivita výberu daní skutočne na úrovni 15,5 %, aj keď to ešte nebolo za vlády Roberta Fica. V súčasnosti sa pohybuje na spomínaných 14,5 %. Výrok napriek drobným nepresnostiam v rokoch s najvyšším efektívnym výberom ako celok hodnotíme ako pravdivý, nakoľko aj na začiatku Ficovej prvej vlády boli pri 15,1 % hodnoty vyššie než v nasledujúcich rokoch. Podľa Daňového reportu z novembra 2015 sa efektivita výberu počas II. Ficovej vlády pohybovala na úrovni od 12,6 po 14,5 %. Pred krízou, respektíve pre rok 2008, bola hodnota efektivity výberu na úrovni 14,9. Poznámka: EDS (efektívne daňové sadzby) je indikátor, ktorý skúma vývoj konkrétnej dane na príslušnej makroekonomickej základni. Za rozhodujúcu treba považovať analyticky očistenú EDS, ktorá podľa IFP (.pdf, s. 21) slúži ako najlepší indikátor efektivity výberu danej dane. EDS je vyjadrené v percentách a je ukazovateľom, ku ktorému Švejna referuje efektívnym výberom. Staršie alternatívne údaje z čias pred krízou skutočne ukazujú efektivitu na úrovni 15,4 %, čo je blízke maximálnej hodnote, ktorú uvádza Švejna, nejedná sa však o začiatok Ficovej vlády ale koniec tej Dzurindovej (rok 2004 a 2005). Podľa Denníku N: "K čiastočnému zlepšovaniu výberu dochádzalo na Slovensku za ministra financií Kažimíra od roku 2013. Najnižšia efektivita výberu DPH bola v druhom štvrťroku 2012, keď sa daň vyberala tak, akoby sme mali DPH vo výške 12,5 percenta. Bolo to v prvom roku druhej Ficovej vlády. No treba povedať, že sadzba vtedy iba ďalej pokračovala vo svojom prepade, k čomu dopomohli aj problémy s informačným systémom daniarov. Druhá Ficova vláda začala od konca roku 2012 postupne zavádzať viaceré opatrenia na boj proti podvodom s DPH (napríklad povinnosť skladať finančnú zábezpeku pri registrácii DPH, zaviedla sa čierna listina platcov). Od septembra 2013 vláda spustila aj bločkovú lotériu, aj keď zase tá výrazne rozpočtu nepomohla (ukázali to prepočty vládneho inštitútu pri ministerstve financií). Zlepšovanie efektivity výberu DPH pokračovalo aj v roku 2014. Minister aj daniari si viac sľubovali od zavedenia kontrolných výkazov DPH (od januára 2014). Malo to pomôcť odhaliť viac podvodov na tejto dani najmä vo forme neoprávnených nadmerných odpočtov. Aktuálne čísla však ukazujú, že zlepšovanie výberu DPH sa už zrejme zlepšovať nebude. Efektivita výberu DPH v prvom štvrťroku klesla (zo 14,8 percenta na 14,6 percenta). Ekonómovia vládneho Inštitútu finančnej politiky nedávno odhadli, že v druhom štvrťroku dosiahla 14,9 percenta. „Zdá sa, že počas ostatných troch-štyroch kvartálov efektívna daňová sadzba DPH postupne kulminuje približne na úrovni predtým dosiahnutej pred krízou v roku 2008.“ Dátum zverejnenia analýzy: 08.02.2016 Naspäť Nahlásiť chybu

Denníka N

Daňového reportu z novembra 2015

IFP

údaje


Ono to presne dopadne tak aj ako s Valkom, pretože tak isto nám nechali nevyšetrenú kauzu Daniela Tupého a potom nás žiadali, nás obviňovali, že sme to neurobili a to isté hrozí aj v tomto prípade, kde 2 mesiace sa nedeje vôbec nič.

Polícia o priebehu vyšetrovania neinformuje, takže nevieme overiť toto tvrdenie. D. Lipšic sa 4. Januára tohto roku pre SME vyjadril, že v prípade došlo k nový zisteniam. „ Je tam viacero nových vecí, ale nie sú podľa mojej mienky vhodné na medializáciu, práve preto neohrozili vyšetrovanie,“ povedal.

SME


Na koho podávate trestné oznámenie, keď on označil človeka, ktorý mal prísť za ním a mal mu ponúknuť peniaze za to, že rozbije vládu?

Matoviča


Povedal som istý Podržtaška, že poslal za čierne peniaze do schránok po Slovensku drahý časopis, ktorý stál státisíce eur. Je to porušenie volebných pravidiel.

Dve vydania časopisu Extra plus premium boli zadarmo doručené do poštových schránok po celom Slovensku. Časopis sa pochvalne vyjadruje o prezidentskom kandidátovi Petrovi Pellegrinim, naopak kritizuje jeho protikandidáta. Zákon zakazuje viesť volebnú kampaň tretím stranám a zároveň hovorí, že všetky finančné prostriedky určené na kampaň musí kandidát viesť na osobitnom účte v banke. Na účte Petra Pellegriniho sa ale doposiaľ neobjavila žiadna platba, ktorá by indikovala, že by bol tento časopis oficiálnou súčasťou jeho prezidentskej kampane. O porušení pravidiel však musí rozhodnúť ministerstvo vnútra. Výrok Igora Matoviča preto hodnotíme ako neoveriteľný.

Igor Matovič vo svojom výroku odkazuje na časopis Extra Plus premium, ktorého dve vydania boli počas prebiehajúcej volebnej kampane distribuované do poštových schránok zadarmo po celom Slovensku.

Na titulke jedného z vydaní časopisu sa nachádza fotografia Petra Pellegriniho použitá na jeho billboardoch s popisom: „Peter Pellegrini: Slovensko na prvom mieste“. Na druhom je zas fotka Vladimíra Mečiara s titulkom „Korčok nie je slovenský prezident“.

Časopis dostali do schránok aj ľudia, ktorí nemajú predplatné tohto časopisu. Jeden výtlačok časopisu pritom bežne stojí 4,99 eur.

Časopis taktiež obsahuje titulky článkov ako „Kto financuje Korčoka?“ „Korčok je nastrčená figúrka“, „Korčokov rodinný zlepenec“ či „Korčok je americkejší ako Američania“. Na druhej strane časopis používa Pellegriniho volebný slogan „Slovensko už potrebuje pokoj“ alebo „Pellegrini – prezident, za ktorého sa nebudeme hanbiť“.

Iniciatíva Konšpirátori.sk zaradila webovú stránku Extra plus , pod ktorou spomínaný časopis vychádza, medzi zoznam stránok so sporným obsahom. Iniciatíva ako dôvody uvádza, že stránka „obsahuje konšpiračné teórie a bludy” a, „nerešpektuje základné zásady novinárskej etiky“.

Prezidentský kandidát Ivan Korčok ohľadom časopisu podal na ministerstvo vnútra podnet na prešetrenie porušenia pravidiel volebnej kampane. Korčok tvrdí , že o ňom sú na stránkach časopisu Extra plus nepravdivé informácie, o kandidátovi Petrovi Pellegrinim naopak píšu len pozitívne.

Podľa zákona o volebnej kampani sa pod kampaňou rozumie akákoľvek činnosť, v prospech aj v neprospech kandidáta, za ktorú sa obvykle platí úhrada, smerujúca k propagácii za účelom získania volenej funkcie. V zákone sa taktiež píše, že v čase ustanovenom na volebnú kampaň sa zakazuje činnosť iných subjektov na podporu alebo v neprospech kandidátov (§ 2). Zákon taktiež určuje, že finančné prostriedky určené na volebnú kampaň musí kandidát na prezidenta viesť na osobitnom účte v banke (§ 5 ods. 5).

Na transparentnom účte kandidáta Petra Pellegriniho však výdavok pre časopis Extra plus, ktorý spadá pod vydavateľstvo Mayer Media, nie je (k dátumu 15.3.2023). Podľa odhadov odborníkov môže stáť stojí takáto akcia viac ako 100-tisíc eur.

Podobné vydanie časopisu Extra plus prémium si našli v schránkach mnohí voliči aj pred parlamentnými voľbami. Na titulnej strane bola vtedy uverejnená fotografia predsedu strany Smer-SD Roberta Fica s popisom „Smer musí vyhrať voľby“. Strana Smer-SD, podľa ich transparentného účtu, vyplatila vydavateľstvu Mayer Media 14-tisíc eur.

časopis
stojí
obsahuje
Extra plus
podal
tvrdí
zákona o volebnej kampani
účte
odborníkov
našli


Ľudia, ktorí boli nominantmi, priamymi nominantami Roberta Fica, teda vlád Roberta Fica, tak dnes čelia obvineniam zo závažných korupčných káuz.

Viacerí nominanti strany Smer čelia obvineniam z vážnych trestných činov. Tvrdenie Eduarda Hegera preto hodnotíme ako pravdivé. Monika Jankovská kandidovala za Smer v roku 2016. Po voľbách sa stala poslankyňou, neskôr bola štátnou tajomníčkou na Ministerstve spravodlivost. Médiá o nej informovali ako o nominantke strany Smer. V marci 2020 Jankovskú zadržala NAKA počas akcie Búrka. Prokuratúra vzniesla voči nej obvinenie z korupcie a podplácania. Kajetán Kičura bol bývalým šéfom Správy štátnych hmotných rezerv. Do funkcie prišiel ako nominant počas druhej vlády Roberta Fica, podľa Denníka N ho oslovili poslanci Smeru. V apríli 2020 zadržala Kičuru NAKA, prokurátor ho obvinil z prijímania úplatkov a legalizácie príjmu z trestnej činnosti. Bývalého šéfa finančnej správy a nominanta strany Smer Františka Imreczeho zadržala NAKA v rámci akcie Mýtnik v januári 2021. Vzniesla voči nemu obvinene kvôli manipulovaniu tendrov. Špecializovaný súd ho vzal do väzby pre obavy z ovplyvňovania svedkov a pokračovanie trestnej činnosti.

kandidovala stala informovali zadržala vzniesla bývalým Denníka zadržala nominanta zadržala Vzniesla vzal


...som povedal, že táto téma (podpis "eurovalu", pozn.) je urgentná a kontaktovali ma viacerí premiéri krajín, ktoré zohrávajú dôležitú úlohu v eurozóne.


Uvedomte si jednu vec, že hovorím o situácii, kedy Slovensko nebolo členským štátom NATO. To znamená, že hovoríme o prelete bombardovacích lietadiel (lietadlá NATO do Juhoslávie, pozn.) a stíhačiek cez naše územie, kedy Slovensko bolo neutrálne.

Je pravdou, že Slovensko v čase schválenia preletu bojových stíhacích lietadiel ponad územie Slovenska nebolo členom NATO. Avšak ešte pred schválením preletu (23. marca 1999) v decembri 1998 bol Kukan na stretnutí Euroatlantickej partnerskej rady, kde zastupoval Slovensko ako krajinu uchádzajúcu sa o členstvo v NATO. Následne 23 - 25. marca 1999 bolo Slovensko na Washingtonskom summite zaradené na zoznam kandidátskych krajín na členstvo v NATO a o pár mesiacov prijalo Národný program prípravy na členstvo v NATO. Prístupové aktivity Slovenska do NATO a podpora NATO ako takej už pred a v čase schválenia preletu bojových stíhacích lietadiel do Juhoslávie, teda Slovensko nerobilo neutrálnou krajinou v tom zmysle ako hovorí R. Fico. Výrok hodnotíme ako zavádzajúci.

stíhacích lietadiel
vystúpil
uvádza


V podstate oni, ja hovorím okolo takých 60 až 80 tisíc občanov maďarskej národnosti je práve z rómskej národnostnej menšiny...

Denník SME prišiel 16. mája 2011 s informáciou, že sčítanie obyvateľstva zrejme znova ukáže nereálne nízky počet Rómov. Pri poslednom sčítaní sa k rómskej národnosti prihlásilo 89 920 obyvateľov, oproti roku 1991 to bol nárast o 14tisíc. Oba údaje sú však nepresné, keďže podľa odhadov žije na Slovensku 280 až 400 tisíc Rómov.

SME


Marta JANČKÁROVÁ, moderátorka: Pán Gál, je to jedno, či je niekto namietnutý alebo už aj vylúčený? Gábor GÁL: Zďaleka nie je, lebo ten namietnutý, o tom namietnutom sudcovi ešte môžu povedať, že nie ja zaujatý alebo predpojatý, čiže môže kľudne rozhodnúť.

Zákon č. 38/1993 Z.z o organizácii Ústavného súdu Slovenskej republiky ustanovuje:

Zákon


Nevieme ani len vyčerpať ten plný balík a každý rok, každé programové obdobie niekoľko miliárd prepadne.

V programovom období 2007-2013 muselo Slovensko vrátiť približne miliardu z eurofondov, v programovom období 2014-2020 odhaduje súčasná vláda odborníkov, že prepadne tiež necelá miliarda eurofondov. Tvrdenie, že každé programové obdobie prepadne niekoľko miliárd, je preháňanie a preto ho označujeme ako zavádzajúce.

Slovensko vstúpilo do Európskej únie v roku 2004 a eurofondy začalo prvýkrát čerpať v skrátenom období 2004-2006 , kedy vyčerpalo plnú sumu. V období 2007-2013 ostalo nevyčerpaných pol miliardy eur. Slovensko z tohto obdobia však Európskej únii muselo vrátiť naspäť 997 miliónov kvôli nesprávnej implementácii. Bývalá podpredsedníčka vlády pre investície a informatizáciu, Veronika Remišová, uviedla, že 599 miliónov z celkovej sumy sme museli vrátiť kvôli chybám štátu.

Peniaze z programového obdobia 2014-2020 má Slovensko možnosť vyčerpať do konca roka 2023. K polovici júna nám ostáva vyčerpať okolo 4,3 miliárd eur, pričom 1,5 miliardy eur bude použitých na pomoc s utečeneckou a energetickou krízou. Zvyšné peniaze sa musia investovať do štandardných projektov. V súčasnosti nie je jasné, akú časť z týchto peňazí sa do konca roka podarí zužitkovať. Premiér Ódor spolu s podpredsedníčkou vlády Líviou Vašákovou na tlačovej konferencii začiatkom júna uviedli , že by Slovensku podľa ich výpočtov malo prepadnúť 800 miliónov eur.

„Hodnotenie výroku nerozporujem. Šlo o chybu z mojej strany," uviedol pre Demagóg.SK Tomáš Valášek.

2004-2006
nevyčerpaných
997 miliónov
vyčerpať
použitých
uviedli


V parlamente sú opatrenia, ktoré budú platiť od 1.1.2021. Tam je napríklad opatrenie rekreačných poukazov aj pre menšie firmy. Takisto sú opatrenia ktoré by mali platiť od 1.1. 2020, ktoré naopak potešia ľudí ako 15% daň z príjmov na firmy do 100 tisíc (s obratom do 100 tisíc, pozn.) a živnostníkov, 10% na zdravé potraviny, mlieko, rožky a mnohé iné. Dôchodcovia nebudú platiť za Slovenskú televíziu a rozhlas.

Slovenská národná strana v júli 2019 navrhla , aby mali na rekreačné poukazy nárok všetci zamestnanci. Novela počíta s účinnosťou od 1. januára 2021. Ešte v júni 2019 poslanci SNS v prišli do parlamentu s návrhom na zníženie dane z príjmu právnických osôb z 21 % na 15 %, návrhom na zrušenie koncesionárskych poplatkov o.i. pre dôchodcov aj s návrhom na nižšiu - 10-percentnú - daň pre vybrané potraviny od januára 2020. Medzi také majú patriť kyslomliečne výrobky ako bryndza, tvaroh a tiež čerstvé pečivo. Výrok hodnotíme ako pravdivý.

navrhla prišli zníženie majú


My sme mali teraz k dispozícii jednu správu Európskej komisie a myslím si, že by ju mal mať aj pán europoslanec, ktorá hovorí o takzvanej medzere DPH. A ukázalo sa, že v roku 2016 vďaka opatreniam, ktoré urobil pán Imrecze a jeho tím na Finančnej správe, sme poskočili o ďalších 3,16 percentuálneho bodu, čo bol piaty najrýchlejší skok v Európskej únii.

Európska komisia vydala 11. septembra 2018 správu o medzerách DPH v jednotlivých členských štátoch. Robert Fico bol vo výroku trochu nepresný, pretože pokles medzery DPH v roku 2016 nebol o 3,16 percentuálnych bodov ale o 3,6 percentuálnych bodov. Slovensko tak zaznamenalo piatu najvyššiu pozitívnu zmenu v rámci EÚ. Zlepšenie výberu DPH sa skutočne pripisuje opatreniam, ktoré vznikali po nástupe Františka Imreczeho na post šéfa Finančnej správy, aj keď napríklad NKÚ upozorňuje, že vďaka nedostatočne nastavenej metodike nevieme spoľahlivo povedať, či naozaj išlo výlučne len o efekt týchto opatrení. Výrok hodnotíme ako pravdivý.

správu
pdf
bol
Finančné riaditeľstvo SR
2014
2018


Túto zmenu, že je možné urobiť interné výberové konania bez zverejnenia sa zaviedla alebo umožnila sa po tej novele v roku 2009, za ktorú hlasoval aj pán minister vo vláde, keď jeho kolegyňa vtedajšie pani Tomanová tento návrh predložila.

navrhujeme doplniť odsek 1 tak, aby bolo jasné, kto v služobnom úrade rozhoduje o tom, či bude vonkajšie alebo vnútorné výberové konanie, resp. túto kompetenciu riešiť vo všeobecne záväznom právnom predpise, ktorý má vydať ministerstvo práce podľa odseku 8.

rokovanie
komuniké
pripomienok
Návrh zákona o štátnej službe
SME,
schválený
znení


Skúste žiť z 240 eur mesačne a ešte tomuto človeku aj zvýšte DPH. Touto cestou ja nikdy nepôjdem.

Tento výrok Róberta Fica je webu fico2014.sk z dňa 10.apríla 2012. Podľa dokumentu (.pdf) Ústredia práce, sociálnych vecí a rodiny je výška dávok v hmotnej núdzi pre všetky rôzne prípady nižšia ako spomínaných 240 eur. Rôznou kombináciou dávok v hmotnej núdzi a príspevkov k nej by sa dala teoreticky dosiahnuť aj dávka vyššia ako 240 eur, rovnako však ale aj dávka menej ako 240 eur. Výrok hodnotíme ako pravdivý, dá sa predpokladať, že sú ľudia, ktorí musia žiť z 240 eur mesačne. Podľa § 85j Zákona č. 222/2004 Z.z. o dani z pridanej hodnoty sa prechodné zvýšenie dane z pridanej hodnoty ukončí v prípade, že Eurostat uverejní údaje o tom, že aktuálny schodok verejnej správy Slovenskej republiky je menej ako 3%. Vyhlásenia Róberta Fica ohľadom plnenia Zákona č. 222/2004 Z.z a zníženia DPH na 19% boli rôzne. Podľa rozhovoru v denníku Pravda povedal Róbert Fico, že "rozhodnutia prijaté vládou Ivety Radičovej budú musieť ešte chvíľu počkať", čím avizoval možnosť zmeny Zákona o DPH. Následne však v stanovisku pre Hospodárske noviny riaditeľ tlačového a informačného odboru Úradu vlády SR zdôrazňuje, že vláda sa zákon chystá dodržať. Podľa najnovších vyhlásení, konkrétne článku denníka SME z 3.12.2013 povedal Róbert Fico, že vláda, za predpokladu stlačenia deficitu pod 3% zákon dodrží a teda zníži DPH na pôvodnú úroveň, 19%. Výrok hodnotíme ako pravdivý, Róbert Fico by podľa svojich najnovších vyhlásení nemal ísť spomínanou cestou zvyšovania DPH. Dátum zverejnenia analýzy: 27.01.2014 Naspäť Nahlásiť chybu

dokumentu

Pravda

Hospodárske noviny

SME


Medziročne stúpa, narástla zamestnanosť o 2,1 %.

Ako uvádza Štatistický úrad SR , zamestnanosť sa medziročne zvýšila v prvom štvrťroku 2011 o 2,1 %.

Štatistický úrad SR


Po prvé, sú to typické výsledky škandalizácie Smeru, pokiaľ hovoríme o nejakých kauzách. Ja o žiadnych kauzách neviem tohto typu, pretože nikdy sa nestavala žiadna vila pre premiéra, to je absolútny výmysel a keby aj ktokoľvek staval aj akúkoľvek rezidenciu takéhoto typu, tak by sme sa do nej nikdy nenasťahoval, ja som to povedal veľmi jasne

Podľa dokumentov zverejnených na portáli Sme.sk Ministerstvo zahraničných vecí ponúklo Úradu vlády rezidenciu na účely ubytovania predsedu vlády a šéf Úradu vlády Igor Federič prejavil o túto ponuku vážny záujem.

Sme.sk


...a pán Chmel (rokoval s pánom Vollebaekom, pozn.) len raz...

Na webovej stránke podpredsedu vlády SR pre ľudské práva a národnostné menšiny sa uvádza, že Rudolf Chmel sa s vysokým komisárom K. Vollebaekom stretol zatiaľ iba raz.

webovej stránke


Sú tu rôzne dôkazy o tom, pán Dömötör sa priznal, že falošne svedčil, sú tu ďalší, NAKA zadržala dvoch ľudí, ktorí mali svedčiť o manipuláciu v trestných konaniach.

Inšpekcia ministerstva vnútra 20. júna obvinila Csabu Dömötöra a ďalšie dve osoby z marenia spravodlivosti a krivej výpovede. Csaba Dömötör sa priznal , že krivo vypovedal. Chcel vraj pomôcť Matejovi Zemanovi dostať sa z väzby. Podľa Denníka N Dömötörova výpoveď nesúvisí s prípadom Dušana Kováčika. Dömötör pozmenil detaily udalosti, pri ktorej Zeman mal dať úplatok Makóovi s Böhmom . Dömötör uviedol, že videl do reštaurácie Towers v bratislavských Troch vežiach. To ale nemohol, pretože z vonka do reštaurácie nie je možné vidieť. O stretnutí a o obsahu obálky v ktorej mal byť úplatok 100-tisíc eur vedel iba od Zemana, sám to ale nevidel. Na krivú výpoveď ho mal naviesť podnikateľ Peter Petrov. NAKA tiež zadržala obvineného Petra Petrova a neskôr , no po termíne vysielania relácie aj hľadaného Mateja Zemana (v čase relácie ho „len” chcela zadržať). Hoci NAKA v čase relácie mala zadržaného len jedného z obvinených, s ohľadom na komplexnosť tvrdenia a ducha povedaného hodnotíme slová Ladislava Kamenického ako ešte pravdivé.

obvinila priznal Denníka pozmenil naviesť zadržala neskôr


Česká republika medziročne pokles hospodárskeho rastu mínus 2,5 %.

Stránky Českého štatistického úradu uvádzajú medziročný pokles HDP na úrovni 2,4% HDP. Ide o správu z konca júna 2013. Júnová správa Eurostatu prvého kvartálu 2013 hovorí o medziročnom zmene hospodárskeho rastu Českej ekonomiky na úrovni mínus 2,2% HDP. R. Fico sa od údaju ŠÚ ČR odchyluje o 0,1 p. b., čím si zásadným spôsobom nevylepšuje pozíciu oproti súperovi. výrok preto hodnotíme ako pravdivý.

Stránky správa


A ešte jednu poznámku k tomu, čo som chcel povedať pri tom, pri tých menšinách. V jednej nemenovanej obci pri Šamoríne mám, máme informácie o tom ako sa vyplňovali tieto sčítania, lebo si tam prišli časť obci je maďarské dotazníky, časť slovenské, tak maďarskí spoluobčania si museli zobrať slovenský, aby si presne, lebo tam sú odborné termíny, aby mohli vyplniť v maďarskom jazyku tieto sčítacie formuláre, čiže toto je veľmi dôležité a preto hovorím o tom ako by sa mala meniť.

Keďže Čaplovič neudáva obec, nevieme pravdivosť tohto výroku overiť. O problémoch s hárkami si môžete prečítať napríklad tu .

tu


Náš kolega pán Janiš navrhol pána Trnku v čase, kedy nebola absolútne žiadna dohoda a bolo asi 48 hodín do deadlinu, podávania návrhov s dovetkom, že ak sa koalícia dohodne na niekom, respektíve, ak sa dohodne širší konsenzus na niekom, tak on svoj návrh stiahne a to aj dodržal.

Poslanec S. Janiš navrhol 19. októbra 2010 Dobroslava Trnku na generálneho prokurátora. "Je tesne pred uplynutím podávania návrhov, pricom v novembri sa má volit generálny prokurátor. Predpokladám, že návrhov bude viac a tým sa vytvorí priestor na diskusiu, aby Národná rada SR vybrala najlepšieho kandidáta," skonštatoval Janiš pre agentúru SITA. Návrhy na predloženie kandidátov na post generálneho prokurátora bolo možné podat do 20. októbra do polnoci. Pravdou zostáva, že Janiš navrhol D. Trnku, ked koalícia ešte nemala spolocného kandidáta. SITA z dna 20. októbra 2010: " Koalícia sa nedohodla na predložení spolocného kandidáta na post generálneho prokurátora. Dnes to po stretnutí predsedov štyroch koalicných strán oznámil novinárom predseda SaS Richard Sulík. 'Zhoda na spolocnom kandidátov nie je a pravdepodobne ani nebude. My sme ponúkali dohodu na jednom kandidátovi, žial takýto návrh nebol prijatý.' Podla predsedu Most-Híd Bélu Bugára jeho strana, SaS i KDH boli ochotné podporit kandidáta SDKÚ-DS, nebolo to však akceptované. SDKÚ-DS vlastného kandidáta nepredloží. Jej poslanec Stanislav Janiš však navrhol ako kandidáta súcasného generálneho prokurátora Dobroslava Trnku." Avšak je zavádzajúce tvrdit, že Janiš hovoril o stiahnutí svojho návrhu v prípade zhody koalície na spolocnom kandidátovi. "Nemám dôvod stiahnut svoj návrh," povedal Janiš 20. októbra pre agentúru SITA . Zároven priznal, že na jeho osobu nie je vyvíjaný tlak, aby svoj návrh stiahol. "NR SR schválila pravidlá volieb generálneho prokurátora. Každý jeden poslanec dostal rozhodnutie predsedu parlamentu, aby sme dávali návrhy na kandidatúru na volbu generálneho prokurátora. Osobne považujem za velmi zlé, keby sa nejaké grémium postavilo pred poslancov a povedalo, že toto je kandidát. To by bola dehonestácia NR SR a poslancov. Využil som svoje právo," skonštatoval Janiš. Zároven predpokladá, že návrhov bude viac a do volby nového prokurátora môžu byt rokovania.

navrhol
bolo možné podat
SITA
SITA


Čakal som na volebné kódexy z dielne Smeru ... boli sľúbené ministerstvom vnútra, že sa budú vzťahovať už na túto prezidentskú kampaň (reakcia na to, že oficiálna volebná kampaň má trvať iba dva týždne pred voľbami, pozn.)

Je pravda, že v posledných mesiacoch/rokoch sa pripravuje nový volebný kódex, ktorý sa mal podľa pôvodných plánov vzťahovať už na prezidentské voľby v roku 2014.

Návrh volebného kódexu predložilo MV SR poslancom NR SR ešte v roku 2011 , teda ešte počas vlády Ivety Radičovej. Politickú diskusiu o spôsobe zjednotenia volebných pravidiel zahájil minister vnútra Robert Kaliňák vo februári 2013 . Denník SME informuje v auguste 2013, že vláda pripravila nový volebný zákon.

SITA v októbri napísala: “Je (Kaliňák) však podľa nej (Jany Žitňanskej) pripravený diskutovať o tom, odkedy by mali nové volebné pravidlá platiť. Pôvodne navrhoval, aby sa týkali už prezidentských volieb, ktoré budú na jar. Opozícia s tým však nesúhlasí, pretože predvolebná kampaň pred týmito voľbami sa už prakticky začala.”

TASR to v novembri 2013 tiež potvrdila: “Minister (Kaliňák) pôvodne plánoval, že sa zákony dotknú už jarných prezidentských volieb. S tým mala opozícia problém, keďže kampaň už beží a podľa nej by teda došlo k zmene pravidiel uprostred hry. Keďže sa zákony presúvajú až na januárovú schôdzu, prezidentských volieb sa zrejme nedotknú.”

2011
februári 2013
SME
SITA
TASR
nebol
zahraničie


My sme v decembri napríklad navrhovali 50 miliónov pre štátny rozpočet, pre učiteľov cez bývalého ministra. Navrhoval to Martin Fronc, neprešlo to. 3x za tieto 4 roky sme navrhovali úpravu platov alebo zvýšenie financií pre školstvo, včítane kvalitatívnych položiek alebo motivácie pre vyššiu kvalitu vo vyučovaní. Ani jeden z tých návrhov neprešiel.

Poslanec Martin Fronc navrhol presunutie 55 miliónov eur z kapitoly Všeobecnej pokladničnej správy na zvýšenie platov učiteľov a financovania školstva. KDH taktiež navrhovalo trikrát za 4 roky zmenu financií pre školstvo, tieto návrh neprešli. Návrhy poslancov KDH obsahovali aj požiadavku na ohodnotenie škôl na základe ich kvalitatívnych výsledkov, čo by potenciálne mohlo pôsobiť motivačne. Výrok hodnotíme ako pravdivý. Bývalý minister školstva Martin Fronc navrhol presunúť z kapitoly Všeobecná pokladničná správa celkovo 55 miliónov eur na posilnenie rozpočtu školstva, z ktorých malo 40 miliónov eur ísť na 4-percentné navýšenie platov učiteľov. Zvyšných 15 miliónov eur navrhoval použiť na zvýšenie rozpočtov na vzdelávanie. Tento návrh neprešiel. Podľa TASR : „Fronc preto predložil k návrhu štátneho rozpočtu pozmeňujúci návrh, na základe ktorého sa má z kapitoly Všeobecnej pokladničnej správy presunúť 55 miliónov eur. Z toho 40 miliónov eur má smerovať na vládou avizované štvorpercentné navýšenie platov učiteľov. "Vláda to avizovala, ale peniaze navyše do kapitoly školstva nedala," povedal Fronc. Zvyšných 15 miliónov má ísť pre vysoké školy a regionálne školstvo na rozvojové programy." Návrh poslancov KDH na zmenu financovania školstva 17. apríla 2015 neprešiel do druhého čítania. Rovnako neprešli ani návrhy z 11. februára 2014 a 27. novembra 2015. Citát z návrhu zmeny financovania škôl: „ 5) Normatívny príspevok na školu môže byť zvýšený o 10% príspevku na základe ohodnotenie kvalitatívnych výsledkov školy v predchádzajúcom školskom roku. 6) Kritériá na ohodnotenie kvality výchovno-vzdelávacieho procesu určí ministerstvo školstva všeobecne záväzným predpisom. Kritériá musia byť určené na základe celoštátnych meraní výsledkov výchovno-vzdelávacieho procesu.“

navrhol TASR neprešiel februára novembra návrhu


Na Slovensku bola rekordná nezamestnanosť v roku 1999-2000 za prvej vlády Mikuláš Dzurindu.

Podľa údajov Eurostatu bola skutočne najvyššia nezamestnanosť na Slovensku zhodne v roku 1999 a 2000 - 19,6 %. Výrok je preto pravdivý.

Eurostatu


Sa výrazne znížil počet návrhov na vratky DPH,

O zníženom počte návrhov na vratky DPH neinformovalo Finančné riaditeľstvo alebo MF SR. Vzhľadom na to, že Demagog.sk nezistil informáciu, ktorá by hovorila o zníženom počte vratiek DPH, výrok hodnotíme ako neoveriteľný. Dátum zverejnenia analýzy: 08.04.2013 Naspäť Nahlásiť chybu


Vy ste to vo svojej otázke povedali, že o pätnásť rokov tu bude dôchodcov o 40% viac ako teraz a ešte ste nedopovedali z toho prieskumu, že o 9% bude menej tých, ktorí prispievajú na dôchodcov, to znamená, rádovo o polovicu zdrojov na dôchodky v priebežnom systéme bude menej, čiže uvedomujete si tú vážnosť toho problému?

Dávid Dereník analytik UniCredit Bank upozorňuje , že o pätnásť rokov počet dôchodcov na Slovensku narastie o 43 percent a naopak ubudne 9 percent ľudí v produktívnom veku. Dereník, ktorý sa opiera o údaje Výskumného demografického centra, svojou analýzou upozorňuje na fenomén starnutia. Hoci J. Brocka nesprávne zaokrúhlil 43 percent na 40, správne doplnil moderátorovu otázku o údaj, koľko percent ľudí v produktívnom veku vypadne.

upozorňuje


Pán minister, po prvé, ako internáty sa opravovali celý čas. Išli stovky miliónov vtedy korún na opravy internátov každý rok. Nie prvýkrát to teraz ide.

Fronc výrokom reaguje na predchádzajúci výrok ministra školstva, kde Draxler hovorí, že sa jedná o prvú investíciu po 25 rokoch takého rozsahu (pozn. 50 miliónov eur), ktorá má smerovať na internáty. Keďže nemáme k dispozícii presné údaje, koľko peňazí išlo reálne na opravu či výstavbu internátov, výrok hodnotíme ako neoveriteľný.

správu
médiách
Slovenskej Technickej Univerzity
zrekonštruované


Bolo za hasičskú stranu nasadených 1 000 hasičov do týchto povodní, 295 kusov techniky, 197 čerpadiel, 44 člnov. Policajtov bolo 1 400, pretože nielen sa priamo podieľali na nasypávaní vriec a ukladaní hrádzi, ale v mnohých prípadoch chránili domy, tie napríklad, ktoré boli evakuované alebo manipulovali s dopravou.

Demagog.sk nemá k dispozícií aktuálne informácie. Posledné informácie sú z 6.júna. Čísla nasadených jednotiek a techniky sa za tri dni mohla zásadnejšie zmeniť. Výrok preto hodnotíme ako neoveriteľný. Z oficiálnej tlačovej správy Ministerstva vnútra z 6. júna 2013 vyplýva, že bolo nasadených približne 1 000 hasičov a približne 300 kusov techniky (vozidlá a iná technika). Údaje o počte čerpadiel a člnov sa v správe nenachádzajú. Podľa oficiálnej bol počet príslušníkov PZ k 6. júnu 2013 na úrovni 266 nasadených, 318 v pohotovosti a 240 študentov Policajnej akadémie pomáhalo pri plnení vriec. Tlačovej správy Ministerstva vnútra (6. júna 2013): "V súvislosti s povodňovou situáciou prijalo MV SR bezpečnostné opatrenia vo všetkých svojich záchranných zložkách. Polícia stiahla techniku do terénu (člny, ťažkú techniku a iné), najmä na kritické miesta oblastí povodia Dunaja. Policajný zbor nasadil 266 príslušníkov, v pohotovosti je ďalších 318 policajtov. Pri prácach pomáha 55 vozidiel, v pohotovosti je 111 vozidiel a 74 kusov inej techniky. Pomáha aj cca 240 študentov zo SOŠ PZ v Devínskej Novej Vsi, ktorí napĺňajú vrecia pieskom. Do povodňových prác je zapojených takmer 1000 príslušníkov HaZZ a viac ako 50 ks špeciálnej zásahovej techniky. K dispozícii sú aj pracovníci zo Sekcie krízového riadenia MV SR, z odborov COKR ObÚ a Logistických základní. Priamo pomáha 66 zamestnancov, ďalších 40 je v pohotovosti. Nasadených je 10 vozidiel a 25 650 kusov jutových vriec v teréne, ďalších cca 79 000 tisíc vriec je pripravených na skladoch." Dátum zverejnenia analýzy: 10.06.2013 Naspäť Nahlásiť chybu

Tlačovej správy


(Vláda, pozn.) navrhne, aby generálny prokurátor bol oprávnený podať na súd sťažnosť pre porušenie zákona proti právoplatnému rozhodnutiu súdu vydanému v trestnom konaní, ktorým bol porušený zákon alebo ktoré bolo urobené na podklade chybného postupu konania.

Ustanovenie, aby generálny prokurátor bol oprávnený podať na súd sťažnosť pre porušenie zákona bol vo vládnom návrhu, ktorým sa mení a dopĺňa zákon č. 153/2001 Z. z. o prokuratúre. Tento návrh vypustil Ústavnoprávny výbor NR SR a zákon bol schválený bez tohto ustanovenia. Sľub preto hodnotíme ako nesplnený. Ustanovenie, aby generálny prokurátor bol oprávnený podať na súd sťažnosť pre porušenie zákona proti právoplatnému rozhodnutiu súdu vydanému v trestnom konaní, ktorým bol porušený zákon alebo ktoré bolo urobené na podklade chybného postupu konania (s. 67, . pdf ), bolo vo vládnom návrhu zákona , ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov. Ústavnoprávny výbor NR SR odporúčal ponechať platnú právnu úpravu vo vzťahu k dovolaniu a navrhovanú zmenu smerujúcu k sťažnosti pre porušenie zákona uskutočniť v neskoršom období po konsenze všetkých zainteresovaných odborných subjektov. (s.13) Týmto bola sťažnosť pre porušenie zákona z návrhu zákona vypustená. Zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov bez sťažnosti pre porušenie zákona bol schválený poslancami 20. novembra 2015.

pdf zákona odporúčal Zákon schválený


...ide (Iniciatíva slovenských učiteľov, pozn.) mimo kolektívneho vyjednávania. Treba tiež povedať, že oficiálne školské odbory sa k tomu (k protestom Iniciatívy slovenských učiteľov, pozn.) nepridali.

Je pravdou, že Iniciatíva slovenských učiteľov sa nezúčastnila kolektívneho vyjednávania a vzniku kolektívnej zmluvy. Taktiež je pravdou, že Odborový zväz pracovníkov školstva a vedy na Slovensku stupňovaný štrajk Iniciatívy slovenských učiteľov nepodporil. Je však potrebné zdôrazniť, že neodrádzal jednotlivcov od účasti. Iné odborové organizácie ako napríklad Slovenská komora učiteľov a Nové školské odbory štrajk podporili. Výrok hodnotíme ako pravdivý. Pod pojmom oficiálne školské odbory myslí Robert Fico pravdepodobne Odborový zväz pracovníkov školstva a vedy na Slovensku (OzPŠaV). OzPŠaV je viazaný kolektívnou zmluvou , ktorej predchádzalo spomínané kolektívne vyjednávanie, ktoré je prostriedkom na utváranie a ďalšie rozvíjanie právnych vzťahov medzi odborovým orgánom (.pdf) a zamestnávateľom: " Kolektívna zmluva vyššieho stupňa uzavretá medzi KOZ, vládou SR a zamestnávateľmi, zabezpečuje zlepšenie podmienok pre zamestnancov na všetkých úrovniach. Jednotlivé odborové organizácie môžu so zamestnávateľom dohodnúť zlepšenie pracovných a sociálnych podmienok svojich členov aj nad rámec kolektívnej zmluvy vyššieho stupňa. (...) Zväz zabezpečuje svojim členom bezplatné právne a poradenské služby a ochranu ich práv vyplývajúcich z pracovnoprávnych vzťahov voči zamestnávateľom, štátnym a samosprávnym orgánom a v súdnom konaní bezplatné právne zastúpenie. Zúčastňuje sa na tvorbe legislatívy predovšetkým pripomienkovaním vyhlášok, nariadení a zákonov, ale i priamou účasťou svojich zástupcov v orgánoch pripravujúcich legislatívne predpisy. " Výrokom, že ISU "ide mimo kolektívneho vyjednávania" naráža premiér na neúčasť tejto iniciatívy pri kolektívnom vyjednávaní a vzniku kolektívnej zmluvy. Pavel Ondek, predseda odborového zväzu, v rozhovore pre denník Pravda kritizoval absenciu návrhu na spoločnú akciu zo strany ISU pred uzavretím kolektívnej zmluvy. Ďalej spomína, že právo na štrajk sa nevzťahuje na záväzky vyplyvajúce z platnej kolektívnej zmluvy. OzPŠaV nepodporil štrajk iniciovaný ISU. K „stupňovanému" štrajku sa vyjadruje kriticky : „ Iniciatíva slovenských učiteľov si napriek vyššie uvedeným aktivitám (podpis Deklarácie, aprílové protesty, pozn.) razí vlastnú, hlavne mediálnu cestu a doposiaľ nedosiahla splnenie žiadnej svojej požiadavky. “ OzPŠaV však neodrádzal jednotlivcov od účasti . Podľa stanoviska zo 7. septembra vníma ISU toto vyjadrenie ako podporu ich aktivít: "I niciatíva slovenských učiteľov rešpektuje stanovisko Odborového zväzu pracovníkov školstva a vedy (OZ PŠaV) k stupňovanému štrajku. Vnímame ho v zásade ako podporu našim požiadavkám a aktivitám v spoločnom úsilí o primerané financovanie školstva. Sme radi, že sa nám v tomto smere darí zbližovať postoje a stanoviská. " Podporu štrajku vyjadrili napríklad Nové školské odbory či Slovenská komora učiteľov . Hlavnými tvárami štrajkov a ISU sú Vladislav Crmoman, prezident Slovenskej komory učiteľov a Branislav Kočan, člen Slovenskej učiteľskej komory pre stredné školy. Dátum zverejnenia analýzy: 18.09.2016 Naspäť Nahlásiť chybu

stupňovaný štrajk

Slovenská komora učiteľov

Nové školské odbory

kolektívnou zmluvou

odborovým orgánom

rozhovore

nepodporil

neodrádzal

stanoviska

Podporu

Nové školské odbory

Slovenská komora učiteľov


My sme na to, aby táto TPS nerástla investovali v roku 2020 160 000 000 ako vláda a v roku 2021 140 000 000 . K tomu sme pridali ďalších 40 000 000 do regulácie, aby sme ochránili občanov Slovenskej republiky od nárastu cien.

Je pravda, že Eduard Heger v novembri 2020 ako vtedajší minister financií vyčlenil 162 miliónov eur na to, aby sa nemusela prudko (skoro dvojnásobne) zvyšovať tarifa za prevádzkovanie systému. Jej navýšenie by predstavovalo aj nárast celkovej ceny elektriny pre spotrebiteľov. Dôvodom k navyšovaniu je tzv. historický dlh vlády Roberta Fica, ktorá chcela zákonom podporiť nové elektrárne na obnoviteľnú energiu. Na tieto dotácie sa napr. len v roku 2020 domácnosti a firmy vyzbierali vo svojich faktúrach sumou 467 miliónov eur. Avšak informácie o investíciách za rok 2021 sa nám nepodarilo dohľadať.

Rovnako je pravda, že vláda podporila zníženie TPS pre priemyselných odberateľov štátnou dotáciou vo výške 40 miliónov eur na rok 2022.

vyčlenil
historický dlh
podporila


Ľuďom som to sľúbil pred voľbami, aj po voľbách, že toto bude vláda aj premiér, ktorý bude ľuďom vždy hovoriť pravdu holú, aká je.

Igor Matovič aj strana OĽaNO pred aj po voľbách opakovanie deklarovali, že budú ľuďom hovoriť pravdu. Či to skutočne robia, Demagóg.SK pri tomto tvrdení nehodnotil. Tvrdenie premiéra hodnotíme ako pravdivé. V predvolebnom rozhovore pre TASR Igor Matovič uviedol, že „hovoriť pravdu vždy, za každých okolností a bez ohľadu na následky, je niečo, čím naozaj rád trpím…” Pre Nový čas dva dni pred voľbami povedal , že „šašo má veľkú výhodu v tom, že vždy mohol hovoriť pravdu. Ja si to užívam v politike, cítim sa slobodný. Snažím sa hovoriť pravdu bez ohľadu na následky.” Volebný program OĽaNO 2020 obsahuje heslá ako „Desať rokov úprimne hovoríme pravdu” a „Vytrvalo kráčame k pravde a spravodlivosti.” Matovič svoj sľub hovoriť ľuďom pravdu opakuje aj v príhovore novovymenovaného premiéra (2:19).

rozhovore povedal obsahuje opakuje


Štyri podpisy pod kandidatúrou Milana Kňažka... (hovorí o tom, že poslanci za SDKÚ-DS sa podpísali pod kandidatúru, pozn).

Podľa mediálnych správ skutočne podporili podpismi kandidatúru Milana Kňažka za prezidenta štyria poslanci SDKÚ - Ľudovít Kaník, Jozef Mikuš, Ivan Štefanec a Viliam Novotný.

správ


Hovoríte, že vy znižujete odvody a pravica to nikdy neurobila. Prepáčte, vy ste boli ten, ktorý ste zaviedli odvody, napríklad pracujúcich študentov, ktorý ste napríklad pre dôchodcov, ktorí pracujú, tiež ste zaviedli odvody. Teraz dokonca ste urobili to, že pôvodne nad 150 eur to bolo, teraz v prípade študentov ste to uvoľnili, to znamená, že nad 200 eur, ale v prípade dôchodcov, teda nie.

Výrok hodnotíme ako pravdivý, keďže podľa zákonov z dielne Smeru sa s platnosťou od 1. januára 2013 upravili pravidlá uzatvárania dohôd o práci študentov (. pdf , s. 10) a dôchodcov. Zároveň tieto novely ukladajú odvodovú (. pdf , s. 1) povinnosť študentom a dôchodcom so zárobkom presahujúcim 66 eur mesačne.

pdf pdf 200


Druhý príklad, cesta medzi Oravou a Kysucami. Opäť cesta bola odovzdaná za nás v roku 2008 alebo 2009 si nepamätám, opäť prišli a pýtali 16 miliónov eur. Bez akéhokoľvek súdneho rozhodnutia ministerstvo dopravy vyplatilo teraz v decembri podpísanú zmluvu na 16 miliónov doplatok, už 9,1 milióna eur doplatili.

Otvorenie cesty Nová Bystrica - Oravská Lesná bolo 10. novembra 2008.

Otvorenie
SITA z dňa 13. januára 2012
TU
uvádza


Ja sa pozriem do susedného severného Poľska, kde každá dedina alebo mesto, aby to občania vedeli, má svoju hurtovňu, alebo po slovensky tržnicu, kde občan producent tej obce, alebo toho mesta môže predávať svoje produkty. Mäso, mäsové výrobky, mlieko, mliečne výrobky, ovocie, zeleninu. Môže predávať pekárenské výrobky s 3 % DPH.

Podľa článku z roku 2009 Poľsko malo dve zvýhodnené sadzby na úrovni 3 a 7 percent, pričom štandardnou bola 22-percentná. Súčasná štandardná DPH v Poľsku je však od januára 2011 na úrovni 23 percent. Znížené sadzby DPH na potraviny, knihy a noviny a ďalšie služby sú na úrovni 8 a 5 percent. Trojpercentná DPH na pekárenské výrobky nie je uvedená.

článku
DPH v Poľsku


Ministerstvo financií zverejní porovnanie prvý polrok 2012, prvý polrok 2013 a narástli (dovoz poľské výrobky, pozn.) sme o 10%. Prečo v ČR za rovnaké obdobie nastal pokles poľských výrobkov?

Nevieme či výsledky zverejňoval minister financií. Ide o údaje ŠÚ SR a Českého štatistického úradu. Dovoz poľských potravín na Slovensko narástol približne o objem aký spomína Z. Simon. Nie je však pravdou, že v Českej republike za rovnaké obdobie nastal pokles dovozu poľských potravín. Výrok hodnotíme ako nepravdivý.

štatistík zahraničného obchodu
správy
semidefinitívne údaje
štatistického


Peter Pellegrini zostal čestným predsedom alebo zakladajúcim predsedom strany Hlas.

Členovia strany Hlas-SD na júnovom sneme okrem iného odsúhlasili zmenu stanov, vedúcu k vytvoreniu postu zakladajúceho predsedu strany. Novovytvorený post pripadol Petrovi Pellegrinimu. Výrok hodnotíme ako pravdivý.

Peter Pellegrini získal v 6. apríla 2024 53,1 % hlasov voličov čím sa stal šiestym prezidentom Slovenskej republiky. Z tohto dôvodu sa na júnovom sneme strany Hlas-SD v súlade s politickou tradíciou vzdal funkcie predsedu strany a požiadal predsedníctvo, aby na najbližšom rokovaní vyjadrilo súhlas s pozastavením jeho členstva. Novým predsedom strany Hlas-SD stal vtedajší generálny manažér strany a minister vnútra Matúš Šutaj Eštok.

Členovia strany na júnovom sneme odsúhlasili taktiež zmenu stanov politického subjektu v podobe dodatku. Ňou sa vytvoril v rámci organizačnej štruktúry post zakladajúceho predsedu strany, ktorý bude zastávať Peter Pellegrini. Zakladajúci predseda bude v súlade so zákonom disponovať aj určitými kompetenciami.

Pri prezentácii dodatku o zmene stanov Šutaj Eštok poznamenal, že Petra Pellegriniho „nechcú pustiť, aby uletel od toho svojho politického dieťaťa“. Požiadal preto účastníkov snemu, aby ho „jednou rukou držali za nohu,“ v podobe odsúhlasenia zmeny stanov, ktoré udelili Pellegrinimu post zakladajúceho člena strany. Šutaj Eštok vyzdvihol, že nejde o post čestného predsedu, pretože tých môže byť do budúcna viac, ale zakladajúci člen bude len jeden. Podľa nového predsedu strany má novovytvorený post slúžiť ako opora a bude „garantovať to, že sa strana nikdy nevychýli zo svojej orientácie“ ( 3:20:25 ).

získal vzdal sneme 3:20:25


Táto vražda bola hrubo politicky zneužitá proti mojej vláde a o tom dnes všetci vieme. Pokusy tu boli rôznorodé, od prepojenia Úradu vlády na taliansku mafiu a po ďalšie nezmysly

Prepojenie človeka blízkeho talianskej mafii na ľudí pôsobiacich na Úrade vlády v čase, keď bol Robert Fico premiérom, je preukázaný fakt - nie nezmysel. Tieto kontakty média odhalili po vražde Jána Kuciaka a Martiny Kušnírovej. Tvrdenie Roberta Fica preto hodnotíme ako nepravdivé. Po zverejnení - pre zavraždenie - nedokončeného článku Jána Kuciaka vyšli najavo kontakty ľudí blízkych strane Smer či premiérovi na michalovského podnikateľa talianskeho pôvodu Antonina Vadalu. Podľa denníka SME „talianska organizácia na boj proti mafii DIA (Direzione investigativa antimafia, podobná ako NAKA na Slovensku) vedie Vadalu ako človeka blízkeho kalábrijskej mafii 'Ndrangheta.” Noviny vychádzali z komunikácie medzi slovenskou ambasádou v Ríme a DIA. Talianske súdy medzičasom Vadalu odsúdili na deväť rokov za pašovanie kokaínu. Niekdajšia hlavná štátna radkyňa a asistentka v vtedajšieho premiéra Roberta Fica Mária Trošková bola kedysi Vadalovou priateľkou a podnikala s ním. Podľa Investigatívneho centra Jána Kuciaka bola Trošková v kontakte s Vadalom aj v čase, keď už pracovala pre premiéra Fica. S Vadalom si mala písať cez aplikácie Threema a Whatsapp aj v rokoch 2014 až 2017. Podľa jej výpovede pred vyšetrovateľom ju Vadala zoznámil s Viliamom Jasaňom, vtedajším poslancom strany Smer. „...mal uvoľnené miesto asistenta poslanca a ten ma na tú prácu vzal,” povedala Trošková. Neskôr Trošková prešla pracovať na Úrad vlády. Viliam Jasaň pred vyšetrovateľom tvrdil, že „ keď bol (Vadala - pozn.) v Bratislave, zavolal ‚poď na kávu‘, keď som mal čas, som išiel, keď nie, tak som nešiel. Dôvod zoznámenia bol ten, že ja ako poslanec som sa stretával s množstvom ľudí, to je všetko.” „Na osobnej úrovni bol môj vzťah s Vadalom na bežnej úrovni ako s ľuďmi, s ktorými som sa stretával.“ Keď Jasaňov syn predával firmu, kúpil ju od neho Vadala. Jasaň k tomu uviedol , že „možno sme sedeli niekedy na káve a spomenul som, že chceme predať firmu. Neviem už teraz povedať.” Jasaň bol počas tretej vlády Roberta Fica riaditeľom Kancelárie Bezpečnostnej rady SR na Úrade vlády. Po zverejnení prepojení z funkcie odišiel .

SME odsúdili priateľkou podnikala výpovede predával uviedol bol odišiel


Celkove nám ubudlo z nezamestnanosti za tie posledné roky 130-tisíc ľudí a my sme vytvorili 180-tisíc nových pracovných miest.

Za obdobie od nástupu druhej Ficovej vlády až do súčasnosti, podľa štatistiky ÚPSVaR, ubudlo presne 134 510 ľudí z evidencii nezamestnaných. V prípade nových pracovných miest na základe údajov o počte pracujúcich ( Štatistický úrad SR ), vidíme, že od prvého štvrťroka 2012 (2 324 tisíc osôb) do konca roka 2016 (2 492 tisíc osôb) narástol počet zamestnaných o približne 168 tisíc. Možno teda na základe tejto štatistiky zjednodušene povedať, že vzniklo 168 tisíc pracovných miest. Táto štatistika, ale neráta s ľudmi, ktorí majú dve alebo viac zamestnaní. Keďže sa nám podobnú štatistika z verejne dostupných zdrojov získať nepodarilo. Výrok hodnotíme ako neoveriteľný.

štatistiky
Štatistický úrad SR
Podľa
tvrdil
urobila


Veď nakoniec sa vytvorila koalícia všetkých proti jednému, proti HZDS. Zo zahraničia prichádzalo veľmi veľa nepriaznivých informácií. Napríklad od pani Albrightovej priamo odkaz.

Po voľbách do Národnej rady v roku 1998 naozaj vznikla široká vládna koalícia strán, ktorých hlavným cieľom bolo nahradenie vlády Vladimíra Mečiara. Okrem HZDS však v opozícii skončila aj SNS, strana Jána Slotu bola totiž dovtedy koaličným partnerom HZDS. "Nepriaznivé informácie", vrátane odkazu Madeleine Albrightovej, prichádzali ešte počas vlády Vladimíra Mečiara vo volebnom období 1994 - 1998. Výrok preto hodnotíme ako nepravdivý. Voľby do Národnej rady v 1998 boli poznačené silnou polarizáciou spoločnosti a bojom proti autoritatívnej vláde Vladimíra Mečiara. Za týmto účelom sa ešte pred voľbami zlúčilo päť opozičných strán (KDH, DÚ, SDSS, DS a SZS) a vo voľbách kandidovali ako Slovenská demokratická koalícia (SDK), ktorú viedol Mikuláš Dzurinda. Ďalej ako samostatné subjekty kandidovali viaceré opozičné strany, a to Strana demokratickej ľavice (SDĽ), Strana maďarskej koalície (SMK) a Strana občianskeho porozumenia (SOP). Voľby síce vyhralo Mečiarovo HZDS s 27 percentami, no nebolo schopné utvoriť vládnu koalíciu. To sa podarilo SDK. Koalícia sa vo voľbách umiestnila na druhom mieste s 26,33 % hlasov, no zoskúpenie spomínaných piatich strán bolo schopné zostaviť širokú ľavo-pravú vládu v spolupráci s ostatnými opozičnými stranami (už spomínané SDĽ, SMK a SOP). Nová vládna koalícia po voľbách obsadila v Národnej rade spolu až 93 zo 150 kresiel, čím tiež získala ústavnú väčšinu. V opozícii okrem HZDS skončila aj SNS. Práve SNS vedená Jánom Slotom bola popri ZRS (Združenie robotníkov Slovenska) jedným z dvoch koaličných partnerov HZDS v predošlej vláde v rokoch 1994 - 1998. Toto obdobie bolo poznačené autoritatívnym štýlom vlády a odklonom Slovenska od demokratických hodnôt. Madeleine Albrightová, vtedy ministerka zahraničia USA, sa v roku 1997 vyjadrila , že Slovensko je čiernou dierou Európy. Vo všeobecnosti mala krajina v období Mečiarovej vlády negatívne vzťahy so západnými krajinami a bola terčom viacerých diplomatických demaršov . Naštrbené vzťahy tiež znamenali prerušené rokovania o vstupe do EÚ či NATO. Dátum zverejnenia analýzy: 12.06.2017 Naspäť Nahlásiť chybu

kandidovali Voľby 93 vyjadrila demaršov prerušené


Som bol tri obdobia v opozícii a len raz v koalícii (pôsobenie v NR SR, pozn.).

Ján Slota hovorí o svojom pôsobení v NR SR resp SNR v rokoch kedy zastával post primátora mesta Žilina (1990-2006). Výrok hodnotíme ako nepravdivý pretože Slota bol v období primátorovania štyrikrát členom NRSR a z toho bola SNS so Slotom bola dvakrát súčasťou koalície a dvakrát bola v opozícii.

Jánom Slotom

vytvorila

koalíciu


Ja som na vláde spomínal to prepojenie firmy Elementa s jej materskou spoločnosťou, ako tam nejaké toky prebiehali a to podozrenie bolo zvýraznené na vláde. Ak kolegovia z SDKÚ tvrdia, že nič na vláde nebolo predložené, tak to celkom si myslím, že je pre mňa veľké sklamanie.

Podľa informácií denníka Hospodárske noviny (12. januára 2012) malo Bubeníkovú usvedčiť prepojenie jej manžela R. Bubeníka na firmu Elementa a jej matku Pressburg Properties. O tomto prepojením mal informovať D. Lipšic na rokovaní vlády 11. januára 2012.

Hospodárske noviny


...ceny reálne už niekoľko mesiacov nestúpajú, pretože máme do určitej miery defláciu technickú...

Podľa Štatistického úradu SR sa inflácia od januára 2014 pohybuje na nulovej úrovni a v mesiacoch februára, marec, apríl 2014 bola inflácia na úrovni -0,1 resp. -0,2%, čiže išlo technicky o defláciu. Ide o medziročnú mieru inflácie. Údaje za mesiac máj hovoria o inflácii na úrovni 0%. Výrok hodnotíme ako pravdivý, "V máji 2014 medziročná miera inflácie meraná harmonizovaným indexom spotrebiteľských cien dosiahla hodnotu 0,0 %." Dátum zverejnenia analýzy: 30.06.2014 Naspäť Nahlásiť chybu

Štatistického úradu
máj


...pán Juncker, ktorý sa už vyjadril dávno, že keď ide do tuhého, musíte klamať

Jean-Claude Juncker skutočne vyslovil tvrdenie v zmysle, že keď ide do tuhého, musíte klamať. Stalo sa to v roku 2011 počas debaty European Movement , kedy priznal, že musel novinárom klamať o tajných stretnutiach počas najkritickejších chvíľ euro-krízy, aby obmedzil špekulácie na finančných trhoch v krízou postihnutých krajinách EU. Milan Krajniak využil rovnaké Junckerove vyjadrenie aj v májovej relácii V politike . Výrok hodnotíme ako pravdivý. "When it becomes serious, you have to lie" znel kontroverzný výrok, ktorý Jean-Claude Juncker počas debaty vyslovil pred novinármi. Juncker sa taktiež nechal počuť, že uprednostňuje "secret, dark debates" a na sklonku gréckej krízy si vyslúžil pomenovanie ako "majster lží". Dátum zverejnenia analýzy: 12.09.2016 Naspäť Nahlásiť chybu

European Movement
V politike
pomenovanie


(Monika Kavecká, poslankyňa OĽaNO, pozn.) bola obvinená z machinácií pri verejnom obstarávaní, kde hrozí trest až 8 rokov a prečo? Lebo prenajala pozemok súkromnej firme a potom povedala, že sa dá stavať iba na tom pozemku.

Raši sa vyjadruje ku kauze poslankyne Moniky Kaveckej (OĽaNO), ktorá bola obvinená zo zločinu machinácie pri verejnom obstarávaní. Kavecká ako starostka obce Kunerad, podľa obvinenia prenajala pozemky súkromnej firme. Neskôr vyhlásila verejnú súťaž o stavbu nájomných bytov. Byty však bolo možné postaviť len na pozemkoch, ktoré si firma prenajímala. Môže jej hroziť trest odnatia slobody na 8 rokov. Výrok hodnotíme ako pravdivý.

obvinená Môže


Vidíte, vidíte. Všetci viete, len mnohým to krásne vyhovuje hovoriť škaredo o našej politickej strane. Zahmlievať. Vyvolávať rôzne hrôzostrašné scenáre. Sedel som vedľa pána prokurátora Hrivnáka. Hneď vedľa neho. Od jedného z mojich poslancov dostal otázku. Pán špeciálny prokurátor, pán doktor Hrivnák, môže pán generálny prokurátor Trnka nejakým spôsobom ovplyvniť alebo zasiahnuť do príbehu financovania SDKÚ-DS? Viete čo odpovedal pán doktor Hrivnák, špeciálny prokurátor, člen špeciálnej prokuratúry, viete čo odpovedal? Povedal jedno slovo. Ale ja som ho dobre počul. Nemôže. Sedel som vedľa neho.

Presné slová p. Hrivnáka overiť nevieme. Nezávislosť Špeciálnej prokuratúry na GP SR je uvedená v zákone citovanom vyššie.


No, aj kritiky, aj nekritiky. Áno. Bolo to z dvoch strán. V každom prípade to prvé hlasovanie, prvá práca sa týkala odmietnutia pôžičky Grécku, ale hlavne diskusii a vyjednávaní v Bruseli o nastavení mechanizmov pre budúcnosť, kde by sme chceli byť a sme veľmi aktívny.

T oto konkrétne hlasovanie nebolo prvé hlasovanie nového parlamentu, ale po „povinných“ hlasovaniach na prvých troch schôdzach (1+2 skladanie sľubov poslancov, ustanovovanie výborov, voľby predsedov výborov..., na 3. prerokovanie programového vyhlásenia vlády), sa na štvrtej hlasovalo aj o pôžičke Grécku. V zmysle prvej práce môžeme tento výrok ohodnotiť ako pravdivý. Detaily hlasovania tu .

tu


Aj doteraz v podstate, čo Slovensko pre Ukrajinu dávalo, tak nám to preplácalo, nie síce priamo Ukrajina, ale európsky mierový fond, tzn. fond, ktorý financuje Európska komisia, z ktorého sa či už tie staré zbrane alebo staré náboje preplácali.

Európsky mierový nástroj (EPF) bol zriadený v roku 2021 za účelom pomoci členským štátom pri posilňovaní medzinárodnej bezpečnosti a budovaní mieru. Slovensko od EPF dostalo príspevok za pomoc Ukrajine prvýkrát v decembri 2022 vo výške 40 miliónov eur. V januári 2023 dostalo ďalší balík vo výške 41,9 milióna eur a v najbližšej dobe má obdržať 5,5 milióna eur v rámci zimného balíku pomoci Ukrajine. Európska únia by tiež mala začať diskutovať o preplácaní podpory za obdobie od februára do mája 2023, počas ktorého boli darované stíhačky MiG-29.

Výrok hodnotíme ako pravdivý, keďže Európsky mierový nástroj čiasť z toho, čo sme poskytli Ukrajine, preplatil, a v budúcnosti preplatí aj ďalšie náklady spojených s vojenskou pomocou pre Ukrajinu.

Ministerstvo obrany odhaduje hodnotu poskytnutého vojenského materiálu pre Ukrajinu vo výške 673 miliónov eur, z ktorých EPF zatiaľ preplatilo 82 miliónov. Okrem tohto finančného príspevku sme za pomoc Ukrajine získali 15 tankov Leopard 2 od Nemecka, ako aj bezplatné poskytnutie protivzdušnej obrany SAMP/T od Talianska.

Slovensko za pomoc Ukrajine tiež obdržalo 200 miliónov dolárov od USA, ktoré môže využiť na opätovné vyzbrojenie.

Európsky mierový nástroj

prvýkrát

5,5 milióna


Kto chce vstúpiť do predajne samozrejme rúško musí mať, musí tam byť dezinfekcia, môže vstúpiť len taký počet ľudí, aby mal každý k dispozícii plochu najmenej 25 m2… Odporúčame, nie je to povinnosť merať pri vstupe teplotu.

29. marca 2020 predstavil premiér Igor Matovič hygienické opatrenia pre novootvorené prevádzky. Popri povinnom rúšku sú predajne povinné zabezpečiť dezinfekciu rúk alebo rukavice. Rovnako musia dozrieť na rozostupy minimálne 2 metre medzi zákazníkmi. Počet nakupujúcich nesmie prekročiť 1 osobu na 25 m2. Ak tieto opatrenia prevádzka zabezpečiť nevie alebo ich úmyselne nedodržiava, hrozí jej zatvorenie . Meranie teploty pred vchodom štát odporúča - neprikazuje ho. Tvrdenie Richarda Sulíka hodnotíme ako pravdivé.

predstavil opatrenia zatvorenie odporúča


...tento rok bude okolo 8% (deficit verejných financií, pozn.)...

MMF cez TASR a Iness na sme.sk predpovedá deficit 7-8%

MMF cez TASR
Iness na sme.sk


Veď keď ste bol minister (Ľudovít Kaník, pozn.), tak ako tí odborári tam doslova stanovali pred ministerstvom vtedy a to parkovisko bolo permanentne obsadené.

Ľudovít Kaník bol ministrom práce, sociálnych vecí a rodiny od 16. októbra 2002 do 17. októbra 2005. Ján Richter tvrdí, že počas tohto obdobia tam permanentne stanovali odborári. Napriek vyčerpávajúcemu hľadaniu sme však nenašli žiadne záznamy o takomto dlhodobom štrajku v spomínanom období. Výrok preto označujeme za nepravdivý.

ministrom
štrajk železničiarov
štrajk učiteľov
prípad
prípad


...Sieť bola jediná politická strana, ktorá bola schopná, napriek nepohodliu, ktoré s tým bolo spojené, povedať úplne otvorene, keď minister Lajčák formuloval za vládu plán postup Slovenskej republiky vo vzťahu k návrhom na povinné kvóty, tak sme povedali, my ten plán podporujeme, pretože ho považujeme za dobrý a zároveň považujeme za kľúčové, aby Slovensko smerom von hovorilo jednotným hlasom.

Radoslav Procházka tvrdí, že jeho strana ako jediná z opozície podporovala postup vlády v otázke kvót. Z výroku ani relácie nemožno presne určiť, ktorý konkrétny postup vlády má Procházka na mysli. V prípade, že referuje k reakcii žalobou na presadenie kvót, platí že aj strany OĽaNO a NOVA vyjadrili svoju podporu vláde. V prípade, že referuje k skoršiemu odmietavému prístupu ku kvótam, taktiež nemožo výrok označiť za pravdivý, nakoľko v tejto otázke existoval medzi stranami konsenzus a podporili postoj vlády aj hlasovaním v NRSR. Preto považujeme výrok za nepravdivý. Minister zahraničných vecí Lajčák na tému kvót v septembri uviedol , že by malo byť v kompetencií národných vlád v tejto otázke rozhodovať, a odsúdil ich prijatie kvalifikovanou väčšinou. Následne vláda Slovenskej republiky pristúpila k žalobe. KDH a MOST-HÍD podanie žaloby kritizovali a vyjadrili svoj nesúhlas s týmto postojom. Opozičné strany OĽaNO a NOVA sa rozhodli podporovať postup vlády v podaní žaloby. Predsedovia strán Igor Matovič a Daniel Lipšic najprv kritizovali Roberta Fica za prijatie Lisabonskej zmluvy, ale ich podporu vláda nakoniec dostala. Daniel Lipšic sa k tomu vyjadril takto: " Šanca žaloby je malá, ale sme ochotní ho v tom podporiť. Rovnako on by mal byť korektný a povedať, že hlasovanie o Lisabonskej zmluve bola chyba. Ak by dnes zmluva nebola, minister vnútra Robert Kaliňák (Smer-SD) by dokázal zablokovať povinné kvóty. Každý sa môže mýliť, ale je chlapské si uznať chybu ".

uviedol kritizovali označil vyjadrili podporu


...strana (SMK, pozn.), kde som aj ja členom, kde som šéfom bratislavskej organizácie, krajskej organizácie...

Gyula Bárdos je podľa údajov členom strany SMK, kde pôsobí, ako člen predsedníctva. Je tiež krajským členom strany a zároveň zamestnancom sekretariátu Bratislavského samosprávneho kraja. Na základe údajov tím demagog.sk hodnotí výrok, ako pravdivý.

údajov


Však viete, 149 tých asýrskych kresťanov tu máme.

Skupina 149 asýrskych kresťanov, ktorých prijatie je súčasťou dobrovoľného príspevku k riešeniu migračnej krízy, v noci 10. decembra 2015 pricestovala na Slovensko. Lietadlo s 25 rodinami pristálo na košickom letisku. Výrok hodnotíme ako pravdivý.

pricestovala


Robert Fico, Peter Pellegrini rokovali o tejto zmluve s USA. Oni ju na 80-90 % vyrokovali.

Dohoda o obrannej spolupráci s USA sa na Slovensku dohaduje minimálne od roku 2018, kedy bol premiérom Robert Fico, teda aj počas vlády Petra Pellegriniho. V marci 2018 o rokovaní o takejto dohode informovalo ministerstvo zahraničia SR. V apríli 2019 zverejnili dezinformačné weby jej uniknutú prvú podobu dohody pravdepodobne z roku 2017. V marci 2019 o nej hovoril aj štátny tajomník na ministerstve zahraničia Robert Ondrejcsák. V apríli 2019 Lajčák vyhlásil , že text dohody už čoskoro zverejnia, je teda pravdepodobné, že väčšina jej obsahu bola už v tomto čase vyrokovaná. Návrh dohody zverenili 14. decembra 2021.

dohaduje
informovalo
zverejnili
hovoril
vyhlásil
Návrh dohody


Klesá nám verejný dlh. Máme jeden z najnižších verejných dlhov.

V relácii O 5 minút 12 moderátor spresnil, že v prípade premiérovho výroku sa jedná o pokles verejného dlhu v pomere k HDP. Verejný dlh Slovenskej republiky v roku 2015 v pomere k HDP medziročne poklesol, ale na základe dostupných informácii z iných krajín nemôžeme povedať, že by bol jedným z najnižších, keďže v roku 2014 patrila Slovensku až 11. pozícia v zozname miery zadĺženosti krajín EÚ. Aj údaje Eurostatu pre druhý kvartál 2015 potvrdzujú, že Slovensko medzi krajiny EÚ s najnižším verejným dlhom v pomere k HDP nepatrí. Výrok tak hodnotíme ako nepravdivý.

Rady pre Rozpočtovú zodpovednosť
Európskej únii
októbri 2015
Rady pre rozpočtovú zodpovednosť
Eurostatu
Eurostatu


Sme parlamentná demokracia, prezidentka porušuje svoje povinnosti dané ústavou. Slovenská národná strana má zato, že prezidentka koná opätovne svojvoľne a nerešpektuje naše ústavné princípy a príkazy. Naposledy takéto ústavné maniere prezidentky priniesli občanom len stratu dožadovať sa referendom konania predčasných parlamentných volieb.

Prezidentka zverejnila vyhlásenie, v ktorom informovala, že nevymenuje Rudolfa Huliaka za ministra životného prostredia. Zuzana Čaputová v tomto prípade argumentuje existenciou závažných ústavno-právnych dôvodov ako sú popieranie vedeckého konsenzu či schvaľovanie násilného sa vysporiadania s názorovými oponentami. Ústavný právnici sa zhodujú, že prezident má právo nevymenovať ministra, definitívny výklad ústavy môže ponúknuť len Ústavný súd. Bez takéhoto rozhodnutia je predčasné konštatovať, či je daný akt v súlade s ústavou alebo nie.

Andrej Danko taktiež v statuse naznačuje, že prezidentka porušila ústavu keď sa obrátila na Ústavný súd v súvislosti s otázkami referenda. Táto časť výroku je však nepravdivá, keďže Ústavný súd dal prezidentke za pravdu, keď vyhodnotil prvú otázku ako protiústavnú. Ústavný právnik dokonca konštatuje, že prezidentka mala v tomto prípade právnu povinnosť obrátiť sa na Ústavný súd.

V článku 111 Ústavy Slovenskej republiky sa píše, že „Na návrh predsedu vlády prezident Slovenskej republiky vymenuje a odvolá ďalších členov vlády a poverí ich riadením ministerstiev. Za podpredsedu vlády a ministra môže vymenovať občana, ktorý je voliteľný za poslanca Národnej rady Slovenskej republiky.“

Sporné ostáva, či formulácia „Na návrh predsedu vlády prezident Slovenskej republiky vymenuje“ znamená, že prezident je povinný vymenovať ministrov, ktorých predseda vlády navrhne, alebo má pri menovaní právomoc sporné návrhy odmietnuť.

Argumentácia prezidentky

V prípade nevymenovania Rudolfa Huliaka za ministra životného prostredia je prezidentka presvedčená, že existujú závažné ústavno-právne dôvody , kvôli ktorým nemôže nominant SNS zastávať post ministra životného prostredia.

Prezidentka argumentuje , že sa jedná o kandidáta, ktorý „dlhodobo neuznáva vedecký konsenzus o zmene klímy a žiadna skutočná klimatická kríza podľa neho neexistuje.“ Podľa prezidentky takýto kandidát „nemôže viesť a reprezentovať rezort, ktorého hlavnou úlohou je v zmysle zákona práve ochrana prírody a krajiny a klimatického systému Zeme.“ Huliakovi prezidentka navyše vyčíta aj to, že „schvaľuje násilné vysporiadanie sa s názorovými oponentmi, najmä z radov ochrancov prírody a krajiny,“ čo vylučuje spôsobilosť viesť ministerstvo, ktorého súčasťou je štátna ochrana prírody a krajiny.

Ústavní právnici sa zhodujú, že prezidentka nemusí vymenovať navrhnutých ministrov

Ústavný právnik Vincent Bujňák tvrdí, že v tomto prípade sú hlavným problémom nevyjasnené mocenské vzťahy medzi ústavnými činiteľmi. Bujňák spomínal najmä rozhodnutie Ústavného súdu z roku 1993, kedy sa súd vyjadroval k tejto ústavnej norme. Ústavný súd vtedy povedal, že hlava štátu je povinná sa návrhom zaoberať, no nie je povinná mu vyhovieť.

Národná rada sa následne snažila hlava štátu zaviazať novelou ústavného zákona, slová o viazanosti však z návrhu následne vypadli. Preto aj komentárová literatúra, ktorá pomáha vo výklade právnych noriem, chápe situáciu tak, že prezidentka nemá bezpodmienečnú povinnosť nejakého kandidáta vymenovať.

Ústavný právnik Kamil Baraník z Právnickej fakulty UMB tiež hovorí, že potenciálny predseda vlády sa nemôže niečoho domáhať, pretože ústava tu prezidentke necháva voľné ruky.

Podľa ústavného právnika Martina Buzingera sa história ústavného vývoja a aj komentáre k ústave zhodujú, že prezident nemá povinnosť vymenovať navrhovaného kandidáta a má právo ho posúdiť a odmietnuť.

Ústavný právnik Radoslav Procházka odhaduje, že v prípade sporu by Ústavný súd prihliadol na doktrinálny konsenzus a dospel by k záveru, že hlava štátu nie je striktne viazaná návrhom na vymenovanie, či odvolanie člena vlády.

Definitívne stanovisku k výkladu ústavy však môže dať len Ústavný súd.

Na rozhodnutie prezidentky existujú precedensy

V súvislosti s rozhodnutím prezidentky Zuzany Čaputovej nevymenovať za ministra životného prostredia Rudolfa Huliaka prišlo k podobnej situácii ako v roku 2018, keď vo funkcii prezidenta odmietol Andrej Kiska vymenovať Jozefa Ráža za ministra vnútra. Prezident vtedy naznačil , že dôvodom nevymenovania Pellegriniho nominanta na tento post bol blízky vzťah s Robertom Kaliňákom, ktorý pôsobil kompromitujúco vzhľadom k vražde novinára Jána Kuciaka a jeho snúbenice Martiny Kušnírovej.

Taktiež v marci 2021 odmietla prezidentka za ministra práce vymenovať Jozefa Hlinku, ktorého navrhovala Sme rodina. Prezidentka vtedy neuviedla dôvody, prečo Hlinku nevymenuje. Jozef Hlinka pôsobil v roku 1997 niekoľko mesiacov ako poradca Mečiarovho ministra Gustáva Krajčiho, ktorý bol obžalovaný zo zmarenia referenda z mája 1997.

Falošné obvinenia zo zmareného referenda

Andrej Danko v statuse naznačuje, že prezidentka porušila ústavné princípy, keď sa obrátila na Ústavný súd v súvislosti s referendom o predčasných voľbách. Podľa Ústavy SR prezident SR nemá právomoc odmietnuť vyhlásenie referenda, ak žiadosť o vypísanie spĺňa všetky ústavné náležitosti. Ústava dáva prezidentovi možnosť pred vyhlásením referenda podať návrh na Ústavný súd Slovenskej republiky na rozhodnutie, či predmet referenda, ktoré sa má vyhlásiť, je v súlade s ústavou alebo s ústavným zákonom. Ústavný súd následne rozhodne, či je dané referendum možné vypísať.

Opozičné strany v auguste 2022 priniesli prezidentke 406-tisíc podpisov občanov za vyhlásenie referenda , ktorého cieľom by boli predčasné voľby. Experti na ústavné právo pritom vopred upozorňovali, že prinajmenšom jedna z dvoch otázok je v rozpore s minuloročným výrokom Ústavného súdu. Prezidentka sa preto obrátila na Ústavný súd, no iba s jednou otázkou, o ktorej ústavnosti mala pochybnosti.

Hlava štátu sa vtedy vyjadrila , že referendum vypíše a počet otázok bude závisieť od rozhodnutia Ústavného súdu. Ak Ústavný súd potvrdí, že aj prvá otázka je ústavná, prezidentka vyhlási referendum s oboma otázkami.

Ústavný súd dal prezidentke za pravdu

Ústavný súd dal následne prezidentke za pravdu, keď rozhodol , že položená otázka je v rozpore s ústavou. Referendum tak bolo vyhlásené len s druhou otázkou v znení: „Súhlasíte s tým, že predčasné skončenie volebného obdobia Národnej rady SR je možné ukončiť referendom alebo uznesením NR SR, a to zmenou ústavy?“

Podľa Vincenta Bujňáka z katedry ústavného práva Právnickej fakulty UK v Bratislave mala prezidentka v tomto prípade dokonca právnu povinnosť obrátiť sa na Ústavný súd, v súvislosti s minulým nálezom Ústavného súdu o skrátení volebného obdobia z roku 2021, podľa ktorého referendová otázka o skrátení volebného obdobia musí smerovať k vytvoreniu všeobecného pravidla, nie jednorazového použitia, ako to je v spornej, prvej otázke.

Referendum o zmene ústavy sa konalo 21. januára 2023. Účasť dosiahla 27,5 % oprávnených voličov a na otázku, či občania súhlasia s tým, aby bolo možné skrátiť volebné obdobie referendom alebo uznesením Národnej rady SR odpovedalo 97,51 % zúčastnených kladne. Výsledky referenda však neboli platné, keďže sa hlasovania nezúčastnila nadpolovičná väčšina oprávnených voličov.

Marenie referenda je trestný čin, ktorý má v Trestnom zákone jasnú definíciu a skutkové náležitosti. Prezidenta by bolo z marenia referenda možné obviniť v prípade, porušenia ústavných povinností. Z tohto trestného činu bol v minulosti obvinený napríklad bývalý minister vnútra Gustáv Krajči.

Demagóg.sk už v minulosti overoval podobný výrok Ľuboša Blahu , ktorý sme rovnaki vyhodnotili ako nepravdivý.

V článku 111
ústavno-právne dôvody
argumentuje
Vincent Bujňák
snažila
Kamil Baraník
Martina Buzingera
Radoslav Procházka
odmietol
Ráža
naznačil
odmietla
neuviedla
obrátila
Ústavy SR
vyhlásenie referenda
vyjadrila
rozhodol
Vincenta Bujňáka
minulým nálezom
konalo
Účasť
neboli
Marenie referenda
obvinený
výrok Ľuboša Blahu